13:43 02 May 2017 890 dəfə oxunub\nKulis.az tənqidçi Elnarə Akimovanın AMEA Nizami adına Ədəbiyyat İnstitutunda 11 aprel 2017-ci ildə keçirilmiş “Ədəbi proses – 2016” elmi-yaradıcılıq müşavirəsində səsləndirdiyi “Ötən ilin ədəbi mənzərəsi: gözləntilərimiz və reallıqlar” məruzəsini təqdim edir.\nİlin ədəbi mənzərəsi haqda düşünərkən belə bir çətinlik qarşısında qaldım. Hansı kriteriyalar əsasında yanaşım faktlara? Axı ötüb keçən, yaşanmış zamanın bizə ötürdüyü fakt və gerçəklər sırasından başqa bir də bizim zamandan, ədəbiyyatdan gözləntilərimizin məsuliyyəti olur, biz də həmin meyarların səviyyəsindən nəzər yetiririk prosesə. Deyək ki, ərsəyə gələn hansısa gözəl əsər, özəl bir yaradıcı görüş, oxuduğumuz dəyərli bir mətn parçası... fakt göstərisi olmaqdan çıxıb sonsuzluğa qarışa, zamanın sonrakı axarına daxil ola bilirmi?! Məqsəd həm də bu olsun gərək. Təbii... Ədəbiyyat bir ilin sərhədlərinə sığmır, o illik hadisə deyil. Həm də indi yalnız o yolu tutsaq ki, hər şeyə Nobel mükafatının hüdudları nisbətindən yanaşırıq və hər şeyə məhz həmin prizmadan nəzər yetiririk, o zaman gərək bir Molla Nəsrəddin cızığı çəkək özümüzə: heç nə deməyək və heç nə yazmayaq. Amma burda da qarşı duran fikri özümdən aralamağa çalışmayacam: illərin əl-ələ verib özünün mübariz zəfər himnini oxumağa çalışacaq günü gözləmək niyə suç sayılsın ki? Hələliksə, o prizmadan yanaşacağıq ki, şair demiş, "deyilən söz yadigardır"... Nə yazılırsa, bizim, milli ədəbiyyatın ümumi səviyyəsinin göstəricisidir. Yaradılanın "il" çevrəsini yarıb zamanlara qarışması da qoy elə əlahəzrət zamana qalsın. Odur ki, bir gün gözlənilən Mətnin hansına ilin faktı olacağına inanmaq ümidi ilə yola çıxırıq.\n2016-cı ildə bir çox dəyərli ziyalılarımızı itirdik. Zəlimxan Yaqub, İmamverdi Əbilov, Məmməd Aslan, Söhrab Tahir, Fikrət Sadıq, İlyas Tapdıq, istedadlı gənc yazar Anar Həbiboğlunun dünyadan gedişləri ağrıdan, sarsıdan ölümlərdən oldu. Bü ölümlərə yaxınlarda professor Aydın Dadaşovun, şair Sabir Sarvanın və istedadlı gənc yazar Mövlud Mövludun ölümləri də qarışdı. Dünyadan nakam gedənlər də ağrıdır bizləri, möhlətli ömür yaşayıb haqq dünyasına qovuşanlar da. İkincilər ona görə ağrıdır ki, illərin, onillərin yaddaş məxəzi rolunu oynayırlar, itirilən yalnız fərd yox, millətin mənəvi-ruhsal potensiyası olur. Cavan yazarlarımızın itkisi isə... düşündürür, yaşanmamış ömürlər, deyilməmiş fikirlər, yazılmamış əsərlərin boşluğu bu ölümlərlə barışmağa qoymur.\nÖtən il hansı önəmli proseslərlə yadda qaldı? İlk növbədə, Nobelçi yazarların adı ilə. Nobelçi yazar Orxan Pamuk ötən il "Tolstoy" mükafatını aldı, ilin yeni nobelçisi isə rok ifaçısı Bob Dilan oldu. Qalibin adını çəkər-çəkməz ədəbi mühitdə bir çaşqınlıq yarandı. Kimi bunu mədəniyyətin böhranı (Ə.Əylisli), kimi "ən gözlənilməz olayı" (Ə.Cahangir) kimi qiymətləndirdi. Başlıca heyrət nidası da bu: Bob Dilan yazardımı? Kifayət qədər ciddi imzaların təqdim olunduğu nüfuzlu mükafat niyə məhz rok ifaçısına verildi? Amma deyəsən, ən çox çaşan Bob Dilanın özü oldu. Əks təqdirdə, çıxış nitqində təəccüblə "Mahnılarım ədəbiyyatdırmı?" -deyə sual edib onsuz da çaşqın qalan dünya insanının həyəcanını bir az da dərinləşdirməzdi. Buradaca həyəcan sözünü başqa situasiyanın üzərinə keçirmək istəyi baş qaldırır ürəyimdə. Nə zamansa Nobelin ölkəmizə gətiriləcəyi günü görmək istəyi ("İstəyim, bunca böyükmüdür, Mefistofel?")... Əlbəttə, bütöv ədəbiyyat kontekstindən baxanda bu mükafatı hansı ölkənin nümayəndəsinin almasının o qədər də əhəmiyyəti yoxdur. Çünki harda yaranmasından asılı olmayaraq, bütün ədəbiyyatları eyni hiss, duyğu birləşdirir, əsl ədəbiyyat həmişə bəşəridi, ümumi maraqların, ortaq mədəniyyət və mənəviyyatların kəsişdiyi yerdədi. Amma meyar həm də Nobel mükafatını qazanmaq niyə olmasın ki? Meydanda kiçik ölkə Sent Lüsiyadan Derek Uolkot, Nigeriyadan Vole Şoyinka, Belarusiydan Svetlana Aleksiyeviç, eləcə də Banqladeşdən iqtisadçı Məhəmməd Yunus faktı varsa, bizdə niyə olmasın, - deyə düşünməyimiz də təbiidir. Dayandığımız məqamdan çıxış edəndə bu, bizə dünyanın səkkizinci möcüzəsi kimi görünsə belə...\nNobeldən söz düşmüşkən, bu arada qeyd etməyə ehtiyac var. Ötən il nobelçi yazar Vole Şoyinka, Nobel mükafatçısı olmasa da, yaradıcılığı bütün türk dünyasının qüruru olan Oljas Süleymenov Azərbaycana, o cümlədən Nizami adına Ədəbiyyat İnstitutuna təşrif buyurdu.\nDilindən, dinindən, irqindən, təmsil elədiyi ictimai qurumdan asılı olmayaraq, hamını bir yerə toplayan bir ünvan var: Ədəbiyyat! Maraqlı bir qanunauyğunluğa həmişə diqqət kəsilmişəm: ayrı-ayrılıqda biz hamımız ədəbiyyat yönündə üzərimizə düşən irili-xırdalı missiyanı realizə etməklə məşğuluq, amma ədəbiyyatın da öz növbəsində onu yaradanlar qarşısında öz öhdəliyi var sanki... Lazım olan məqamlarda o da bizləri bir yerə toplamağı bacarır. Və o şeyi ki, yazarlar əsrlər boyu mənəviyyat məsələsi kimi ədəbiyyatda daim önə çəkir, yəni insanların Nazim Hikmət demiş, "bir orman gibi kardeşcesine" yaşamasını, çalışmasını təməl prinsip kimi qabardır, ədəbiyyat bu işi səssizcəsinə yerinə yetirir. Uzaqdan-uzağa sözə simsarlıq edənləri başına cəm edib onlara Vətən olmağı bacarır. Bu mənada Nizami adına Ədəbiyyat İnstitutunda iki nüfuzlu şəxslə görüşün reallaşması ölkənin birinci ədəbi-bədii fikir məbədi üçün böyük uğur sayılmalıdır. Oljas Süleymenov və Vole Şoyinka. Nə olsun ki, ayrı dillərdə baş tutdu bu təmas. Əsas olan ruhların ortaq müstəvidə kəsişməsi, bir-birindən ilham alması idi.\nTürk dünyasının fəxri olan Olyas Süleymenovu Ədəbiyyat İnstitutunda görmək və dinləmək gözlənilməz olmaqla bahəm həm də taleyin bizim üçün ayırdığı bir şans idi. Akademik İsa Həbibbəyli O.Süleymenova AMEA Ədəbiyyat İnstitutunun fəxri doktoru adını təqdim etdi. Qeyd etdi ki, Azərbaycanın dövlət müstəqilliyi ideyalarının müdafiə olunmasında, Azərbaycan həqiqətlərinin dünyaya çatdırılmasında, Azərbaycanla Qazaxıstan arasında və Türk dünyası arasında beynəlxalq aləmdə çoxcəhətli elmi-ədəbi, mədəni əlaqələrin inkişafındakı xidmətlərinə görə O.Süleymenova Ədəbiyyat İnstitutunun fəxri doktoru adını vermək haqqında qərar İnstitutun 22 aprel 2016-cı il tarixli Elmi Şurasının iclasında qəbul edilmişdir. Yazıçıya həmçinin, AMEA-nın 70 illiyi münasibətilə hazırlanmış medal və "Akademiya simalarda" kitabı təqdim edildi.\nMüxtəlif elm və sənət adamları ilə görüşlər, konfranslar, kitab təqdimatları... hər biri Ədəbiyyat İnstitutunun ötən il sərgilədiyi işlər sırasındadı. Kamal Talıbzadənin seçilmiş məqalələrinin və onun təqdimatı, Yaşar Qarayevin beşcildliyinin təqdimatı elm xadimlərinə, yaradıcı şəxsiyyətlərinə ali diqqət və qayğının göstərisi olmaqla yanaşı, həm də nikbin olmağa ruhlandırır: heç nə itmir, unudulmur. Dəyərli olana zamanında dəyər vermək... - bu elm məbədinin bir missiyası da budur, zənnimcə. Belə bir missiya "Müstəqllik dövrü Azərbaycan ədəbiyyatı" ikicildliyinin meydana qoyulması ilə daha geniş şəkildə gerçəkləşdi. Ötən il milli müstəqilliyimizin 25 illiyi bütün sahələrdə qeyd edildi. AMEA Nizami adına Ədəbiyyat İnstitutu da bu yubileyə öz töhfəsi ilə qatıldı. Üzərində 45 müəllifin çalışdığı, məsul redaktoru Tehran Əlişanoğlu, elmi redaktoru İsa Həbibbəyli olan bu ikicildlik aylardır müzakirə predmeti olaraq qalır. İnkar etmirik, təbii, bu yöndə ilk sistemli iş olduğuna görə müəyyən qüsurların da olması nəzərdən qaçmır. Bəzi yaradıcı şəxsiyyətlərin ayrıca oçerklə dəyərləndirilməsinin labüdlüyü kimi, məsələn. Ümumi yanaşmada sanki bir qədər görünməz qalan bəzi imzalara daha geniş rakursdan nəzər yetirilə bilərdi, zənnimcə. Fəqət bir şey faktdır. Bu kitab müstəqillik dönəmindən sonra ədəbiyyata ilk sistemli nüfuzun göstəricisidir və estetik siqlətinə görə yalnız 25 ili deyil, o dalğanı gətirən, özündə daşıyan daha əvvəlki onilliklərin ədəbiyyatını da ehtiva eləmək, çevrələmək baxımından təqdirə layiq bir nümunədir. Bu hamımızın içindən keçdiyimiz, yaşadığımız, proseslərinə daha yaxşı vaqif olduğumuz bir dönəmdir. Bu kitablar 25 illik bir zamanın ədəbiyyatını ərsəyə gətirən proses, sənətkar və zaman haqqında antologiyadır. Bütünlükdə, ayrıca onilliklər, ayrılıqda isə cari ədəbiyyatı yaradanlar hamısı bu kitabda yaradıcılığının bütün tərcümeyi-halları, ədəbi biblioqrafiyasının bütün çalarları ilə burada görünə bilirlər. Bunu deyərkən yadıma, hardasa 3-4 il əvvəl yazılmış bir məqalə düşdü. Məqalə belə adlanırdı: “Səssiz ədəbiyyat institutu”. Müəllif Ədəbiyyat İnstitutunda çalışan alimlərin heç bir görməməsinə, dəhlizdəki sükuta profancasına münasibət bildirirdi. Əslində onda da indi olduğu kimi ədəbiyyat sevdalıları başını aşağı salıb işlərini görürdülər. Tənqidçi çağdaş ədəbiyyatla məşğul idi, tədqiqatçı araşdırmalarını edirdi, konfransa gedənlər bir yol tapıb xarici ölkələrlə təmas qururdular. Amma bir məsələ var ki, yazılan, tədqiq olunanlar bir toplu, kitab halında meydana çıxmırsa, eləcə tədqiq olunan məkanlardaca unudulub gedir. Bu kitabın birinci məziyyəti budur: həmən o itmiş, unudulmuş, görməzdən gəlinən tədqiqatları bir yerə cəm edib dövrün polifonik mənzərəsini cızır. Geridə qalan 25 illik bir dövrün ədəbiyatını bütün detalları ilə təsvir edir. Ayrı-ayrı fraqmentlər, yaradıcılıqlar, ömürlər, keçilən, yaxud yarıda qalıb qırılan yollar və s. ilə müxtəlif ədəbi talelərin simasında bizə tanış keçmişin yenidən qaralıb görünməsinə nail olur. Bunu hardasa okeanda gözdən itmiş aysberqlərin yenidən görünməsi ilə müqayisə etmək olar.\nİndi isə keçək əsərlərə, cari ədəbi prosesə. Bu gün ədəbiyyat müstəvisi deyə üz tutduğumuz bir neçə ünvan var: "Ədəbiyyat qəzeti", "Azərbaycan", "Ulduz", "Yazı" və "Ustad" jurnalları, eləcə də "525-ci qəzet" və "Kaspi" qəzetlərinin ədəbiyyata yer ayırdığı şənbə sayları və müxtəlif saytlar. Bunların hər birinin ədəbiyyat müstəvisində fəaliyyətini görməzdən gəlməyərək qeyd etməyi borc bilirəm ki, ötən il ədəbiyyat sahəsində ən ciddi mövqeni "Ədəbiyyat qəzeti" sərgiləməyə müvəffəq oldu. Qəzet son iki ildə ədəbiyyatla bağlı müxtəlif rakurslu layihələr yerinə yetirdi: müzakirə saatı, mütaliəni dəbə çevirmək üçün kitabların təbliği, cari ədəbi proseslə bağlı təhlillərə start vermək üçün hekayə müzakirələri, şeirlə bağlı oxucuda estetik zövqün aşılanması üçün təqdim olunan "bir şeir, iki rakurs" layihəsi və s. Təbii ki, görülən işləri daha çox uzatmaq olar. Amma bir həqiqət var ki, Azər Turanın baş redaktor olduğu dövrdən etibarən "Ədəbiyyat qəzeti" ölkənin bir nömrəli ədəbiyyat qəzeti olduğunu yalnız status səviyyəsində deyil, həm də əməl göstəricisində isbatlamadadır. Onu da qeyd etməyi vacib bilirəm ki, ötən il qəzetin illik "Ədəbiyyat" jurnalı əlavəsi təqdim olundu, həm də doqquz seçilən imzaya Ə.Hüseynzadə mükafatları verildi.\nÖtən il hekayə, povest və roman janrının inkişafı istiqamətində ədəbi hadisə baş verməsə də, bir neçə baxımdan əhəmiyyətli oldu. Hekayə janrı istiqamətində Elçinin "Qəbiristanlıqda məhəbbət əhvalatı", Kamal Abdullanın "Uçuş", "Hacı Mir Həsən ağa Səyyah", Kamran Nəzirlinin “Əkizlər”, Cavid Zeynallının "Coğrafiya müəlliminin pencəyi", Mirmehdi Ağaoğlunun "85-ci gün", Günel Eyvazlının "Katarsis", İkinci Mahmudun "Tanımal", Ömər Xəyyamın "Havalandırma sistemi", Azər Qismətin "Vəzifə gözləntisi" hekayələri seçilə bildilər. Qeyd edək ki, iki hekayə - Mirmehdi Ağaoğlunun "85-ci gün", Günel Eyvazlının "Katarsis"i Quran motivləri əsasında yazılan ən yaxşı hekayə nominasiyasında yer qazandılar.\nDaha bir önəmli faktı qeyd etməyin yeri var: Kamran Nəzirlinin "Ölən uşağın xatirələri" hekayəsi 2016-cı ildə 9 ölkənin nüfuzlu ədəbi jurnallarının baş redaktorlarının və Yazıçılar Birliklərinin katiblərinin daxil olduğu Jürinin MDB üzrə 271 əsər arasından seçilib 1-ci yerə layiq hesab edildi. Kamran Nəzirli ötən il həmçinin tərtib etdiyi "Müasir Azərbaycan şeiri" Antologiyasında müxtəlif nəsildən olan 55 Azərbaycan şairinin 101 şeirini ingilis dilinə tərcümə etmiş, kitabın əvvəlcə Londonun Mədəniyyət mərkəzində Azərbaycan səfirliyinin və Mədəniyyət Nazirliyinin təşkilatçılığı ilə, daha sonra isə Serbiya, Çexiya, Macarıstan, Makedoniya, Almaniya, Albaniya, Belarus, Polşa, Xorvatiyada təqdimatı keçirilmişdir.\nƏdəbi hadisə anlayışı daha çox roman janrına aiddir. Çünki roman dövrün epoxal gerçəklərinə nüfuzdur və özündə daha sistemli və monumental baxışı ehtiva edir. Roman janrında da ötən il maraqlı nümunələrə rastladıq: Elçinin "Baş" romanı, M.Orucun "Qara güzgü", Z.Sarıtorpağın "Kül", Hüseynbala Mirələmovun "Od və büt", Sona Vəliyevanın "İşığa gedən yol", Kamran Nəzirlinin “Dördüncü möhür”, Ş.Ağayarın "Gülüstan", Qan Turalının "Fələk qırmancı", E.Hüseynbəylinin "Yenə iki od arasında" (səkkizinci Qarabağnamə) və. s romanları. Qeyd edək ki, Elçinin "Baş" romanı 2015-ci ilin noyabrında çap olunsa da, romanın prosesə yeriməsi, ədəbi dairələrdə müzakirəsi məhz 2016-cı ilin payına düşdü. Belə ki, haqqında müxtəlif məqalələr yazıldı, "Azərbaycan" jurnalı ilə Ədəbiyyat İnstitutunun birgə iştirakı ilə romanın müzakirəsi baş tutdu, prof. Tehran Əlişanoğlu ötən ilin ədəbi yekunlarında özünün tarixi romanlarla bağlı məruzəsində romandan ətraflı bəhs etdi, Kulis.az saytında C.Yusifli ilə Qan Turalının əsərlə bağlı fikirləri yer aldı, Ə.Cahangirin "13-cü gecə" kitabında romanla bağlı silsilə məqalələri verildi və s.\nÖtən ilin romanlarında tarixi qata nüfuz işləkliyi ilə seçildi. Elçinin "Baş" romanı, Hüseynbala Mirələmovun "Od və büt", E.Hüseynbəylinin "Yenə iki od arasında", Sona Vəliyevanın "İşığa gedən yol" romanlarında tarix konsepti qabarıqdı. Elçində bu, XIX əsrin birinci yarısına, Sona Vəliyevada XIX əsrin sonlarına edilən nüfuzla, H.Mirələmovda Lut peyğəmbərin dövrünə ekskursla gerçəkləşirsə, K.Nəzirli və E.Hüseynbəylidə bədii təcəssümün predmeti yaxın keçmişimizdi.\nDigər romanlarımızda - Ş.Ağayarın "Gülüstan" romanında əsas predmet yaxın keçmişimiz olan Qarabağ problemləri və onun insan həyatlarına çökən ağrısıdı. Əsərdə də elə "məhv olmuş arzular Gülüstanı"ndan (S.Əşrəf) söhbət gedir. Şərif müxtəlif taleli, bəlkə talesiz insanları bir məkana - Gülüstan qəsəbəsinə yığmaqla yeni insanlıq mənzərələrinin mənəvi məkanını yaradır. Müharibənin əlacsız qoyduğu, müxtəlif əzablara sürüklədiyi insanların pərən-pərən olmuş həyatı. Bu qat özlüyündə düşündürür, itirilən ömürlər, yarıda qırılan arzular haqda çoxqatlı material verir. Romanda qəhrəmanlar psixoloji obraz kimi, yəni insan içinin təcəssümü olaraq güclü alınıblar. Amma Şərifin həmin çoxqatlı həyat "materiallar"ından sadəcə inqilabi roman hasilə gətirmək cəhdi əsəri iflasa uğradır.\nQan Turalının "Fələk qırmancı" romanı da il boyu müəyyən məqalələrin müzakirə predmeti oldu. Romanda hadisələr daha çox iki zaman qatında cərəyan etsə də, ümumən çağdaş insanın mənəvi-ruhsal durumunu qabartmaq, onu nəsrə gətirmək baxımından maraq doğurur. Bütün hallarda tək, tənha olan insan, onun çıxılmazlıqlar önündə fiaskosu, həyatın bozluğundan sıyrılıb çıxa bilməyən qəhrəman. Orta əsrlərin sufi həyatı, bu həyatın demək olar ki, bütün qatlarına dərindən yiyələnmək səriştəsi, ruhsal azadlıq təşnəsi, bunun uğrunda gedən daxili qovğa, müxtəlif düşüncə labirintlərindən adlayan qəhrəmanın sonda yenə təklik məqamına köklənməsi və s. Roman daha çox təklik detalını uğurla simvollaşdırmaqla yeni çağın obrazını nəsrə daşıya bilir.\nPoeziya sahəsində ötən il Vaqif Səmədoğlunun "Sandıq şeirləri" çap olundu. Qeyd edək ki, V.Səmədoğlunun heç vaxt çap olunmayan pritçalarının yer aldığı "Gürzəçöl yazıları" adlı kitabı da ötən ilin nəşrləri sırasındadır. Daha sonra Afaq Məsudun tərcüməsində gənc şair Leyla Əliyevanın "Dünya yuxutək əriyir..." kitabı işıq üzü gördü. Bu, Leyla Əliyevanın Azərbaycan dilində nəşr olunan ilk şeirlər toplusudur. Şair Qulu Ağsəsin də ötən il ingilis dilində şeirlər kitabı çapdan çıxdı. "Mütərcim" nəşriyyatı tərəfindən "Contemporary Azerbaijani Poetry" ("Müasir Azərbaycan şeiri") seriyası ilə buraxılan bu kitab "Dawn" (Dan yeri) adlanır. Bundan başqa Xaqanı Hassın "Minor", Fərid Hüseynin "Bir də heç vaxt", Səhər Əhmədin "Həyatın təkrar nəşri", Orxan Bahadursoyun "Şeir adam", İntiqam Yaşarın "... Və susarsan", Saqif Zeynal "Nənəmin kürdüləri" və s. kitabları işıq üzü görüb. Ötən il də poeziyada müxtəlif yaş senzlərini təmsil edən şairlər də davamlı və yetərincə poetik uğurları ilə görünə bildilər. M.Yaqub, M.İsmayıl, S.Rüstəmxanlı, V.Bəhmənli, Ç.Əlioğlu, Ə. Nuri, A.Cəmil, S.Hüseynoğlu, Q. Nəcəfzadə, cavan nəsildən Hədiyyə Şəfaqət, Könül Arif, Şəhriyar del Gerani, Günel Şəmilqızı, Fəridə Məmmədova, Orxan Bahadursoy, Emin Piri, Ulucay Akif, Xatirə Nurgül, Nuranə Nur və b.\nPoeziya ilə bağlı ötən ilki məruzəmdə və onun əsasında hazırladığım "Səni axtarıram, poeziya" silsilə yazılarımda ətraflı bəhs etmişəm. Bu qeydlərə yenilik baxımından heç bir əlavəm yoxdur. Şeirimizə yeni duyum, yeni rakurs gətirilib. Amma bir kiçik zolaq hələ də araya girib böyük şairin doğuluşuna imkan vermir. Nədir o zolaq? Şeirlər ya hədsiz hissiyyatla yoğrulur, ya da ifrat rasionallıqla. Bilgini ortaya qoymaq, prozaik detallara meyillərin qabarıqlığı daha aparıcıdı. Şeirin yolu isə bunların qovuşuğunda gerçəkləşir.\nMəsələn, Fəridə Məmmədovanın şeirinə nəzər yetirək:\nMəndən ayrılıb gedən hər kəs\nAnamdan rahatlıq apardı özüylə.\nHər şeydən uzaqlaşıb, hamıya yadlaşdıqca\nBir Allah bildi anamın nələr çəkdiyin...\nLütfən, bu dəfə sevəcəyim kəs,\nYa gedərkən məni də apar\nElə ayrılıb get ki, anamın xəbəri olmasın .\nTənqidçi Əsəd Cahangir Fəridə Məmmədovanın şeirlərini sərt diksiyanın mövcudluğuna görə fərqli sayır. İş burasındadır ki, yeni minilliyin poeziyası elə bu sərt diksiyanın üzərində gəlişir. Sərt, revanşist ədada bulunmaq, üçüncü şəxsə müraciət, rasionallığa, söz oyununa meyil və s. Poeziyanın yeni, coşqun dalğası yaranmır. Ayrı-ayrılıqda uğurlu bir bənd, bir şeir parçası davamlı şair yaşamının stixiyasına çevrilə bilmir. Müəyyən istisnalar var əlbəttə. Məsələn, gənc nəsildən Günel Şəmilqızı, Şəhriyar del Gerani, Orxan Bahadursoy, Ulucay Akifin şeirləri fərqli intonasiya və düşüncə konteksti ilə seçilirlər. Amma bu gün şeirimizdə hakim olunan çatışmazlıq nədir? Üslub özəlliyi hiss olunmur. Bu gün eyni üslublu, eyni lada söykənən onlarla şeiri seçib yan-yana qoymaq olar. Bu dəst-xətt kimə məxsusdur? Onu ayırd etmək çətindir. Şairlər forma baxımından prozaik naturallığı yarıb keçə bilmirlər, məzmun baxımından darıxmaq hissini, depressiya ovqatını. Gənc nəsli bürüyən pessimizm, depressiya halları onların bütün yaradıcılığını çevrələyib. Bu gün istər poeziyada, istərsə də nəsrimizdə baş qəhrəman darıxan, əzab çəkən obrazdır. İçinə yıxılan, çökdükcə çökən, son problematikası yaşayan, ölümü seçən insanlar... Poeziyada bu, daha kəskin notlar əsasında bəyan edilir. Məsələn, gənc şair Ulucay Akifin bu şeiri (“Depressiya qurbanı”) ümumən, gənc nəslin həyata baxışını, içlərində "son" başlanğıcını, düşkünlüyü, ümidsizliyi ehtiva eləyir:\nBir güllə sıxardılar başıma,\n"Atəş!" əmrindən sonra,\nBəli, insan darıxır. Bu darıxmanın səbəbini Sokrat Tanrıdan ayrı düşməkdə görürdü. Sokrata görə, ruh Tanrıdan ayrılmazdan öncə çox rahat imiş, heç bir ehtiyacı yoxmuş. Ona görədir ki, insanlar bu dünyada özləri üçün bir rahatlıq dairəsi yaradırlar və bu dairə müvəqqəti də olsa, Tanrı dərgahını əvəz edir. İnsanın öz evi üçün darıxmasının səbəbi də elə budur. Bəs ədəbiyyatın, ədəbi qəhrəmanların darıxdığı ünvan haradır? Hansı zaman və məkan koordinatından keçib içini yüngülləşdirməyə qabildir bu qəhrəman? Orta əsrlərmi? Yeni dövrmü? İslamın yenicə pərvəriş tapdığı, peyğəmbərlər dövrünün insanlara təsir gücünü axtarıb tapmağa çalışdığı zaman kəsimlərimi? Bəlkə ən yeni tarix? Yanımızdan ötüb keçən yeni fikir cərəyanlarının oluşduğu zamanlar? Qədim romalılar deyirdilər ki, "Ayın altında yeni heç nə yoxdur" və ya "Hər bir yeni - yaxşıca unudulmuş köhnədir". Bizim bütün nəzəriyyələrimiz və "neo"larımız da belədir. Əgər haradasa yeni fikir demək mümkünsə, bu, yəqin ki, təkraredilməz olan hər hansı bir canlı şəxsiyyət üzərində sağlam müşahidələrin nəticəsi kimi meydana çıxa bilər. Ona görə "sağlam" deyirəm ki, zənnimcə, bir çox ədəbiyyat və fəlsəfə "inciləri" xəstə təxəyyüllü insanların əyri təfəkkür güzgüsünün məhsulu olur. Buradan da obtektivi ədəbi tənqidimizin müasir durumu üzərinə fokuslamaq istəyirəm.\nZənnimcə, ötən il müəyyən canlanma məhz, ədəbi tənqid sahəsində nəzərə çarpdı. Uzun zamandır tənqidin yoxluğundan şikayətlənirik. Amma yaranmış boşluğun nələrdən zəmin aldığını unurduruq. Geridə adlatdığımız proseslərə baxanda bu suala daha aydın cavab vermək olur: məsələn, dağılan sistem və onunla birgə laxlayan dəyərlər sistemi, tənqidçilərdən böyük əksəriyyətinin başqa sahələrə yön alması, ondan da böyük əksəriyyətinin tənqidlə deyil, ədəbiyyat tarixçiliyi problemləri ilə məşğul olması, uğurlu bir ədəbiyyat mətninin yaranmaması və s. Bəli, həm yazıçılar, həm də tənqidçilər yeni yaradıcılıq istiqamətində irəliləmək üçün sualtı axına ehtiyac duyurdular. Bu gün artıq daxili tərpəniş bir çox sahələrdə hiss olunmaqdadır. Xüsusilə, ədəbi tənqidin cari prosesə fəal müdaxilə etmək əzminə, yeni potensial, bədii fakta, əsərlərə yanaşmada intellektual-elmi həssaslıq, dərin nəzəri mühakimə səriştəsinə şahid olmağa başlayırıq. Bu qənaəti məndə doğuran elə yalnız ötən il tənqidçilərin ədəbi prosesdə sərgilədikləri müxtəlif məzmunlu yazılardır. Məsələn, tənqiddən söz düşəndə daim aktual olan və haqlı olaraq tez-tez təkrarlanan dördlüyə - V.Yusifli, C.Yusifli, T.Əlişanoğlu və Ə.Cahangir dördlüyünə bu il funksionallığı ilə özünə diqqət cəlb edən digər imzalar qatıldı. Rüstəm Kamal, Məti Osmanoğlu, Azər Turan, İradə Musayeva, Nərgiz Cabbarlı və Mətanət Vahid. Bu imzaların əksəriyyətinin sistemli və daha yaradıcı tənqidçi yanaşması son iki ildə daha aydın parladı və bunun üçün əsas "sağ ol" etiraf edək ki, "Ədəbiyyat qəzeti"nin payına düşür. Ədəbi susqunlar artıq prosesə qayıdır, çağın ədəbi mənzərəsinin bütövləşməsi naminə meydana qatılırlar. Təbii ki, ötən il çap olunan tənqid kitablarında ədəbiyyatımızla bağlı müxəlif rakurslu yanaşmalar yer alır: Məsələn, Kamal Abdullanın "Dümadan Coysa qədər", Əsəd Cahangirin Elçin yaradıcılığından bəhs edən, ədəbiyyata, fakta yanaşmada yeni düşüncə çevrəsi cızan "13-cü gecə" kitabı, Təyyar Salamoğlunun "Azərbaycan ədəbiyyatı: mübahisələr, həqiqətlər ", Ülvi Babasoyun "Ədəbiyyatla cənnəti tapmaq" kitabları. Amma bu kitablardan heç də az estetik siqlət daşımayan məqamlar var ki, diqqət yönəltməyə və təqdir etməyə dəyər, zənnindəyəm. "Sim-sim.az" saytında Cavanşir Yusifli ilə Qismətin dünya və milli ədəbiyyatın aparıcı yazarlarının tanıdılması yönündə ədəbi söhbətləri düşünürəm, təfəkkürün sınırlarının genişlənməsi baxımından pozitiv qidadır. Azər Turanın "Modernizm dalğası” silsiləsindən yazdığı məqalələr, onlardakı qlobal ahəng - türk və Avropa yazarlarının mətnlərinin müqayisəsi əsasında gerçəkləşən təhlil və estetik səviyyə bizə bir kitabın ötürə biləcəyi zövq və informasiya, bilgi daşıyıcısı kimi qiymətli məxəz rolunu oynayır. Rüstəm Kamalın dünya filoloji fikrinin aparcı tendensiyası əsasında milli ədəbiyyata dönüşü, bu müstəvidən müəyyən oxşar və paralelləri xüsusi həssaslıq və fəhmlə seçərək vahid ədəbi çevrədə, müstəvidə görüşdürməsi yeni və zəruridir. Məti Osmanoğlunun hekayə və şeirlə bağlı meydana qoyduğu təhlil yazıları milli düşüncəmizin təcrübə imkanlarının yenidən dövriyyəyə gətirilməsi baxımından önəmlidir. İradə Musayevanın ədəbiyyatın bir çox sahələri ilə bağlı məsələləri daha çox problematik rakursdan təhlilə çəkməsi, ilk növbədə meydanda dinamik ab-havanın bərpa olunması baxımından əhəmiyyətlidir. Nərgiz Cabbarlının romanların təhlili ilə bağlı təşkil etdiyi müzakirələr yazılan əsərlərə operativ reaksiya verilməsi baxımından təqdirolunandır. Mətanət Vahidin il boyu çap olunan esseləri ədəbiyyat və zaman, sənət və həyat problemi ətrafında müasir tənqidin yeni janr və forma axtarışlarını əks etdirir. Q.Nəcəfzadənin "Ulduz" jurnalında çap olunan esseləri müəllifin ədəbiyyat, mətn, yazıçı obrazına fərqli münasibətinin təzahürü olaraq maraq doğururlar. "Ədəbiyyat qəzeti"ndə, Sim-sim.az, Kulis.az saytında təşkil olunan müxtəlif kitab və hekayələrin müzakirələri kimi layihələr tənqid və ədəbi prosesi sinxron müstəvidə izləməyə material verir. Eləcə də N.Cəfərov, T.Salamoğlu, V.Sultanlı və digərlərinin ədəbi irsi dəyərləndirmədə nümayiş etdirdiyi pozitiv mövqe, müxtəlif ədəbi münasibətlərin durulması istiqamətində göstərdikləri obyektiv-elmi-metodoloji üsullar milli-bədii arsenalımızı yeni nəfəslə süzgəcdən keçirmək baxımından gərəkli missiyadı. Bu gün tənqid yeni dövrə, onun çağdaş ədəbi prosesinə özünün həm baza dəyərləri, həm də dünya estetik fikrindən bəhrələndiyi elmi-nəzəri düşüncə ilə yanaşa bilir. Amma danmaq da olmur, ədəbiyyatla bağlı əksər sayt və qəzet səhifələri boz ədəbiyyatın təbliği, tərifi ilə doludur. Bəzən bu tərifnamələri yazanlar arasında elə imzalara rast gəlinir ki, heyrət etmədən ötmək olmur. Çünki bir kitab o yana bu şəxsin ədəbiyyat meyarlarının qorunması ilə bahəm çıxışına qulaq asmışıq, yazılarını oxuyub təsirlənmişik. Bu gün bədii mətni, prosesi dəyərləndirmədə qərəz, şəxsi münasibətlərin məhək daşına çevrilməsi faktı təəssüf doğurur. Ədəbiyyata, ədəbi mətnə münasibətdə meyar yalnız obyektivlik və mətnin öz özəllikləri olmalıykən tənqidçı ədəbi fakta, ədəbi prosesə yanaşmada ədəbiyyatın maraqlarına xidmət eləmək əvəzinə, nəinki xırda hisslərin əlində əsir olub qalır, özlüyündə istedadlı olan qələmini lazımsız məsələlərə bulaşdırmaqdan da yan keçə bilmir. Bir var istedadsızın ədəbiyyata kortəbii baxışı, profan yanaşması, bir də var, istedadlı birinin ədəbiyyatın yüksək dəyərlərinə xələl gətirməsi, ucuz münasibətlərə giriftar oluban heç vəchlə dairədən çıxa bilməməsi. Bu, daha böyük problemdir, çünki birinci halda itki yalnız özündən gedir, öz için, mənəvi dünyan üçün ədəbiyyatı itirirsən, ikinci halda da itirirsən, amma bu zaman həm də ədəbiyyatın itkisinə çevrilirsən.\nYaxud digər rakursa baxaq. Əlbəttə, ədəbiyyatı fərdlər yaradır, o enerji və yaradıcılıq istedadı dövrün hansısa məqamında təzühür edəcəksə, zaman özü öz qəhrəmanını seçməyə qərar verəcəkdir. Tez-tez eşitdiyimiz fikir ki, "guya bu gün fərdi baxışlar, fərqli nöqteyi-nəzərlər, oxucunu diksindirən bədii rakurs, düşündürücü tənqidçi mövqeyi az qala yox kimidir". Amma olanda belə buna dözümlülük nə qədərdir? Tənqidin yoxluğundan, zəifliyindən bahs edənlər bilməlidirlər ki, onun bu günə düşməsində suç həm də ədəbiyyatın, yazıçı mövqeyinin özündədir. Bu gün yazıçının vuruşu, qovğası, dartışması özü ilə Mətni, lap elə deyək, içinin ədəbiyyat etalonu (əgər varsa) ilə olmalıykən, o, yenə qəzəbini tənqidə tuşlayır. Yaxud əksinə, tənqid bəzən üzünü mətnə yönəltməli olduğu halda yazıçıya tutur. Biz də üzümüzü onlara tutub deyək o zaman. Reallıqları keçib bir az da gözləntilərimizdən çıxış edək: bu gün gözəlim ədəbiyyat bir ayağı sosializm qayığında, bir ayağı kapitalizm sahilində olan insana bənzəyir. Ümid edək ki, yaxın zamanlarda hər iki ayağını sahilə basıb müvazinətini bərpa edəcək. Ancaq bu, onun qarşıya qoyduğu məqsədləri gerçəkləşdirməsi üçün kifayət edəcəkmi? Axı adından da göründüyü kimi, bədii mətnin, ədəbi fikrin başlıca qayəsi insana xidmət, insana məhəbbət olmalıdır. Ancaq indi daha çox kapitala xidmət qayəsi ön plana çıxıb. Doğrudan da, insanın yaddaşı çox unutqan imiş. Elə buna görədir ki, yaxın keçmişdə cani-dildən sevdiyimiz "zəhmətkeş kütlələr" birdən-birə yadımızdan çıxdı və Mirzə Cəlilin savaşları, Sabirin bu misrası yenə aktuallıq kəsb etdi: "Canın bəcəhənnəm ki, ölürsən deməyindən!" Sosialist realizmin tənqid atəşinə tutduğu "obıvatel" tiplər səmimi sevginin obyekti oldular. Çağdaş ədəbiyyat sosial ədalətin bərpası naminə bütün bunların bədii təcəssümünü verə bilirmi? "Bacarana can qurban" şüarı hər yerdə həyat devizinə çevrilib. Hamı nədən istəsə yaza bilər. Üstəgəl, haqqında tərifli yazılar da yazdırar. Amma və lakin... Bir körpənin göz yaşlarını belə silməyə qadir olmayan əsərlər, onlara yağdırılan məzmunsuz təriflər kimə və nəyə lazımdır?! Bu gün çağın ədəbi təsərrüfatını ələkdən keçirmək, zaman və insanın zamanda yeri barədə ideyanı ehtiva edən bədii əsəri oxucuya, ədəbiyyata tanıtmaq missiyasında bulunurkən zəif əsərlərin və imzaların təbliğinə zaman və ömür sərf etməklə ədəbiyyatı inkişafdan geri salanlar dəf edilməsi gərəkən naqis tendensiyanın ön sıralarında qərarlandığını unudurlar.\nƏdəbi portallarda, mətbuatın ədəbiyyata ayrılan səhifələrində ədəbiyyatın mənafeyi nəinki güdülmür, hətta mövzuların şouya çevrilməsi, başlıqlara çıxarılan kontekstsiz adlar dəyərləri üstələməkdədir. Yaxud əksinə, çözülməsi gərəkən predmet eləcə sərlövhələrin cəlbedici başlığı olaraq qalır. Halbuki indiki informasiya və çap bolluğu şəraitində yaradıcılıq problemlərinin çözümü hədsiz gərəklidir. Ədəbiyyat nədir ki?! İnsanın dünya, zaman, Tanrı və təbiətlə bağlı düşüncəsinin sınırlarının böyütməsi üçün üz tutduğu müqəddəs mehrab! Axı insan pisliklərdən, yaramazlıqlardan sığortalanmayıb, o, əzabların pandora qutusudur, ədəbiyyatsa həmişə əzabları yenməsində ona yol göstərən olub. Sovet sistemi dağılandan sonra biz bu fikri də tarixin qalıqları altından çıxarıb, bir az da postmodernist dalğanın ardınca gətirdiyi revanşist ədanın təsirinı düşərək ona özgə məzmun, mündəricə verməyə çalışdıq: Ədəbiyyat insan tərbiyə eləmir! O zaman ədəbiyyat nəyə xidmət edir? Hansı amala, hansı məfkurəyə, hansı düşüncəyə? Əgər çağın insanı onu gündəlik sarmış olan hər cür mənəvi-ruhsal-psixoloji deqradasiyadan, maddi-sosial anomaliyalardan qurtuluş üçün ədəbiyyata sığınmayacaqsa, orda öz huzurunu tapa bilməyəcəksə, o zaman bədii sənətin qayəsi hardan başlanıb harda bitir? Əgər durmadan artan kitablar, yazılan əsərlər sonucda insana yönəlik söz deməyə hasilə gəlmirsə, o zaman bəşəriyyət niyə hər zamanın qəhrəmanını yaratmağa çalışır, onunla öz dilində, düşüncəsində danışmağa çaba göstərir. Demək istədiyim budur ki, ədəbiyyatın uğuru ilk növbədə, bədii əsərlərdir və ilk növbədə bu, nəsr sahəsi ilə bağlıdır. Çağın ötəri maraqlarından uca, dünya yazarlarının kitablarının yer aldığı müstəvidə qərar tutmağa bədii istedadı çatan əsəri gözləyirik müasir yazarlarımızdan. Ədəbi tənqidimizi də onunla müvazi addımlayan görmək istəyirik. Dəbin meydan suladığı, gündəmə işləmək mexanizminin funksionallığı dövründə meyarları qoruya bilməyənlər heç olmasa olanları yaralamasınlar.\nMəruzəmə ötən il dünyasını dəyişən ünlü yazar Umberto Ekonun gözəl bir fikri ilə son qoymaq istəyirəm. Eko yazırdı: "Bütün dünya mədəniyyəti bir şeyi istəyir - sonsuzluğu əlçatan etmək". Biz də vahid dünya mədəniyyətinin bir parçası olduğumuzdan missiyamızın həm də bundan ibarət olduğunu unutmamalıyıq. Bəlkə onda sonsuzluq adlanan əlçatmazlığı əlçatan etməyə müvəffəq olaq.


Azərbaycanlı atlet "Rio-2016"da mübarizəyə başlayır - Report.az\nAzərbaycanlı atlet "Rio-2016"da mübarizəyə başlayır Azərbaycanlı atlet "Rio-2016"da mübarizəyə başlayır 16 Avqust, 2016 12:18 Bakı. 16 avqust. REPORT.A/ Türkiyə yığmasının heyətində çıxış edən Ramil Quliyev Braziliyanın Rio-de-Janeyro şəhərində keçirilən XXXI Yay Olimpiya Oyunlarında mübarizəyə start verəcək. "Report"un məlumatına görə, azərbaycanlı atlet 200 metr məsafəyə qaçışda qüvvəsini sınayacaq.26 yaşlı atlet ilk mərhələdə 3-cü qrupda mübarizə aparacaq. Yarışa Bakı vaxtı ilə saat 19:04-da start veriləcək. Quliyev ilk iki pillədə qərarlaşacağı təqdirdə avqustun 18-də yarımfinal yarışlarında iştirak edəcək.Qeyd edək ki, final yarışları avstun 19-da olacaq. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Demokratiyanın virus düşmüş "beşiyində" dünyanı bürüyən bəladan öncədən xəbərdar olanlar az deyilmiş demə. Qələm adamları, Mərkəzi Kəşfiyyat İdarəsinin əməkdaşları və Ağ evin sahibinin yan-yörəsi. Baş verənlərə nəzər yetirəndə belə bir təsəvvür yaranır ki, sanki onlar Kovid-19 virusu adlanan, bu yeni üzə çıxan bəlanın (bəlkə də elə bioloji silahın?) təsirini, eləcə də törədə biləcəyi nəticələri illər uzunu böyük səbirsizliklə gözləyirmişlər. Və bu da nəticə. Dəhşətli gözləntilər artıq reallığa çevrilib. Vahiməli bir mənzərə yaranıb. Müasir dünyanın elmi inkişaf zirvəsinə yürüdüyü bir vaxtda, XXI əsrdə dəhşət dolu bir məkana çevrilib Yer üzü. Hamı bəla ilə vuruşur, hamı günahkar axtarır. Rusiya, Çin, İran kimi dövlətlər baş verənləri Avropada ərsəyə gələn, Amerika ideyasına məxsus, lakin mövcudluğu hələ ki, rəsmən təsdiq edilməyən bioloji silahla əlaqələndirdiklərindən sürətlə yayılan bu pandemiyaya görə ABŞ-ı ittiham edirlər. Hər gün, hər saat, hətta hər dəqiqə yenilənən statistik göstəricilər, hər gün dünyanın 190-dan çox ölkəsindən gələn başılovlu, dəhşət saçan xəbərlər, hər gün virusla savaşda elə də güclü görükməyən, aciz duruma düşən müasir təbiblərin, virusoloqların təsəlliverici nəzəriyyələri və hər gün ehtimalların, uydurmaların içində boğula-boğula çıxış yolu axtaranların, bu virusa yoluxan ideyaların savaşı dünyanın siyasi düzənini dəyişir.\n2005-ci ildə ABŞ-da çap edilən, öz dövründə elə də ciddi hadisəyə çevrilməyən bir kitabda müəlliflərin (Silviya Braun və Lindsey Harrison) heyrət doğuran öncəgörənliklə 2020-ci ildə bəşəriyyətin böyük bəlasına çevriləcək koronavirusdan söz açmaları, 2017-2019-cu illərdə ABŞ kəşfiyyatının apardığı məxfi tədqiqatlar və araşdırmalar, həmçinin qlobal təhlükə törədə biləcək virus haqda Ağ evə təqdim edilmiş hesabatlar göründüyü kimi Donald Trampdan ötrü impiçment təhdidindən, yaxud da siyasi rəqibləri Sanders, Bayden amilindən qat-qat əhəmiyyətsiz, bəlkə də adi informasiya toplusu olub, ona görə prezidentin diqqətini cəlb etməyib. Və yaxud da ola bilsin ki, koronavirusla bağlı bütün informasiyaların incələnməsi, onun qarşısını almaq üçün tədbirlərin görülməsi bilərəkdən təxirə salınıb. Ehtimallar hələ çox olacaq. Görünən, təkzibedilməz fakt isə böyük dünyanın başının üstünü kəsdirən koronavirus adlı cəlladdır.\nReal təhlükəyə çevrilən koronavirus Amerika Birləşmiş Ştatlarında bir neçə ştatı, şəhər və əyalətləri qara əbalı qatil təki dolaşa-dolaşa nəhayət səs-küylü Nyu-Yorku da silkələdi. Vahiməli Kovid-19 amerikalıları "hədələyəndən" sonra hərəkətə keçən ABŞ hökuməti pandemiya ilə mübarizəyə ordu hissələrini, Milli Qvardiyanı və polisi cəlb edib fövqəladə vəziyyətdə təbii virusdan, yaxud bioloji silahdan müdafiə strategiyasına uyğun təcili tədbirlər planı hazırladı. Vəziyyət düşünüldüyündən də ciddi və təhlükəlidir. Belə bir durumda, pandemiya dövründə hələ də Amerikanin ittiham edilməsi qəribə təəssurat yaradır. Çünki proseslər başlayandan bəri hər gün sual işarəsi tək gözləri yağır edən şübhə və müəmmalar artdıqca başqa ölkələrlə birlikdə ABŞ-ın da dərd-bəlası artır. Hələ də insanlar yoluxur, hələ də bəzi insanlar sağalır, hələ də insanlar ölür. Şübhələr isə cavabsız suallar təki elə hey insanları didib-parçalayır. Koronavirusla savaşda böyük güc sarsılacağından qorxur...\nABŞ öz vətəndaşlarından səbirli olmağı istəyir. Bu ölkə asanlıqla pandemiyaya təslim olmayacağına əmindir. Hətta bu ağır mübarizə Amerikaya trilyon dollara başa gəlsə də. Artıq Amerika prezidenti də bu virusun qrip və yaxud adi sətəlcəm olmadığını yaxşı anlayır. Planetin simasını sürətlə dəyişən, böyük güclərin böyük planlarını pozan, hər növ sanksiyalardan amansız olan bu bəlanın fonunda dünya "yadplanetli" hücumuna məruz qalan Birləşmiş Millətlər Ordusuna bənzəyir...


"Karyeramın ən gözəl anlarından biri idi" - Ronaldo - Korner.az\n16.06.2018 , 11:24\n“Karyeramın ən gözəl anlarından biri idi. Çox sevincliyəm. Ən gözəl performanslarımdan birini göstərdim. Amma əsas komandanın necə oynamasıdı”\nBunu Portuqaliya millisinin futbolçusu Kriştianu Ronaldo deyib. Komandasının kapitanı Rusiyada keçirilən dünya çempionatının qrup mərhələsinin I turu çərçivəsində İspaniya ilə oyunlarını şərh edib. O bildirib ki, 3:3 hesablı nəticə ədalətlidi:\n“Gözəl bir komanda ilə qarşılaşmada 2 dəfə önə keçdik. Lakin üstünlüyümüzü qoruya bilməyib, geri düşdük. Sonadək təslim olmadıq, savaşdıq. Nəticədə görüşü heç-heçə bitirdik. Məncə, ədalətli bir yekundu”.\nİspaniya ilə matçda het-trik edən futbolçu mundialdakı şanslarını da dəyərləndirib:\n“Favorit deyilik, amma liderlərdən biriyik. Əlimizdən gələnin ən yaxşısını etməyə çalışacağıq”.\nRonaldonun mövqeyi dəyişmədi\nRonaldo tibbi müayinədən keçib\nAFİŞA: Günün matçları hansı kanallarda


BMT-də Gigiyena və Sanitariya Fondu yaradılıb - AZƏRTAC – Azərbaycan Dövlət İnformasiya Agentliyi\nBMT-də Gigiyena və Sanitariya Fondu yaradılıb\nGigiyena və Sanitariya Fondunun yaradılması əhalinin sağlamlığının qorunması layihələrinə milyardlarla dollar məbləğində vəsait cəlb edilməsi üçün böyük əhəmiyyət kəsb edəcək.\nAZƏRTAC BMT-nin rəsmi saytına istinadla xəbər verir ki, bunu BMT Baş katibinin birinci müavini Əminə Məhəmməd bəyan edib.\nYeni maliyyə mexanizminin işə salınması mərasimində çıxış edən Əminə Məhəmməd vurğulayıb ki, əhalinin sağlamlığı və onun həyat səviyyəsi sanitariyanın vəziyyətindən birbaşa asılıdır. O, daha sonra qeyd edib ki, COVID-19 pandemiyası dövründə infeksion xəstəliklərin yayılmasının qarşısının alınmasında gigiyenanın mühüm rol oynaması daha aşkar şəkildə özünü göstərib. Pandemiya şəraitində insanların sanitariya xidmətlərindən istifadə imkanlarının son dərəcə qeyri-bərabər olması əyani şəkildə görünüb.\nYaxın 5 ildə bu yeni fonda 2 milyard ABŞ dolları daxil olmalıdır. Bu vəsait insanların su, tualet və qızlar üçün gigiyena vasitələrindən istifadə etmək imkanının təmin edilməsi layihələrinin maliyyələşdirilməsinə sərf ediləcək.\nUNICEF-in icraçı direktoru Henriyetta For bildirib ki, sanitariya və gigiyena vasitələri olmadan uşaqların salamatlığını təmin etmək və onların hüquqlarını reallaşdırmaq mümkün deyil.\n“Əgər sizin evinizdə tualet yoxdursa, pandemiya dövründə təcrid olunmanı və gigiyenanı necə təmin etmək olar?”, - deyən UNICEF başçısı daha sonra əlavə edib ki, evlərdə, məktəblərdə və xəstəxanalarda sanitariya və gigiyena vasitələrinin əlçatan olması zəruridir. Onun sözlərinə görə, bu, bütün dünya üçün çox böyük dividendlər gətirəcək.\nSanitariya və Gigiyena Fondu BMT-nin layihələrə xidmət idarəsinin himayəsi altında təsis edilib.\nAZERTAG.AZ :BMT-də Gigiyena və Sanitariya Fondu yaradılıb


Nizami rayonunda sosial məsələlər daim diqqət mərkəzindədir - Xəbərlər - NİZAMİ RAYONU Icra Hakimiyyəti\nNizami rayonunda sosial məsələlər daim diqqət mərkəzindədir\n13 aprel 2017-ci il tarixində Rayon İcra Hakimiyyətinin başçısı Arif Qasımov rayonda daxili resurslar hesabına aparılan abadlıq-quruculuq işlərinin gedişatı ilə tanış olmaq məqsədilə R.Rüstəmov küçəsinə baxış keçirib.\nR.Rüstəmov küçəsi boyunca həyata keçirilən abadlıq-quruculuq işləri barədə İcra Hakimiyyətinin başçısına ətraflı məlumat verilib.\nƏrazidə aparılan işlərlə yaxından tanış olan A.Qasımov işlərin sürətlə və keyfiyyətlə həyata keçirilməsi ilə bağlı müvafiq tapşırıqlarını verib.\nİşlərlə tanışlıqdan sonra icra başçısı A.Qasımov Rüstəmov küçəsi 40 və 42 saylı ünvanlarda olub, ərazidə yaşayan sakinlərlə görüşüb.\nGörüş zamanı sakinlər rayonda həyata keçirilən geniş quruculuq və abadlıq işlərinə, sakinlərin rahatlığı üçün yaradılmış şəraitə və göstərilən diqqət və qayğıya görə ölkə rəhbəri cənab İlham Əliyevə və icra başçısına minnətdarlıqlarını bildiriblər.\nA.Qasımov Azərbaycan Respublikasının Prezidenti cənab İlham Əliyevin tapşırıq və tövsiyələrinə uyğun olaraq son illər rayonda həyata keçirilən genişmiqyaslı abadlıq-quruculuq işləri çərçivəsində çoxmənzilli yaşayış binalarında əsaslı təmir işləri aparıldığını, park və məhəllələrdə müasir oturacaqlar, mini stadionların quraşdırıldığını, məhəllədaxili və daxili avtomobil yollarının əsaslı təmir olunduğunu və bu kimi işlərin bu gün də davam etdirildiyini bildirib.\nGörüşdə sakinlər tərəfindən qaldırılan digər sosial məsələlər dinlənilib və onların həlli istiqamətində aidiyyəti idarə, müəssisə və təşkilat rəhbərlərinə müvafiq tapşırıqlar verilib.\nSonda A.Qasımov əhalinin məşğulluq səviyyəsinin artırılması, sosial problemlərinin həlli və yaşayış şəraitinin yaxşılaşdırılması istiqamətində zəruri tədbirlərin görüləcəyini və ölkə başçısı cənab İlham Əliyevin bu sahəyə dair tövsiyə və tapşırıqlarının rayonda uğurla davam etdiriləcəyini vurğulayıb.


9 Sentyabr 2015 16:45\nMərcinin sağlamlığımızın ən yaxşı dostu olduğundan xəbərdarıq. Zülalla və liflə zəngin sarı, qırmızı, yaşıl mərci qida rasionumuzda geniş yer tutur. Ancaq mütəxəssislər qara mərcinin daha faydalı olduğunu bildirirlər.\nPublika.az qara mərcinin faydalarını təqdim edir:\nDigər mərci növlərindən daha kiçik və sərt olması ilə fərqlənən bu mərci növü ilk baxışdan qara kürüyə bənzəyir. Hətta bu bənzərliyə görə çoxları onu “belyuqa mərcisi” adlandırır.\nQara mərci, əsasən, supermarketlərdə satılır və ən çox lif ehtiva edən qidalardan sayılır. 120 qram qara mərci yemək yetkin bir insanın gündəlik lif ehtiyacını ödəyir. Qara mərcinin tərkibində də “antosiyanin” maddəsi var. Antosiyanin hüceyrələri qoruyan və xərçəng ehtimalını azaldan effektli maddələrdən biridir. Odur ki, qara mərci xərçəngin qarşısını alan və xərçəng hüceyrələrinin inkişafını dayandıran ən güclü qidalardan biri hesab olunur. Qara mərci həm də güclü antioksidantlar ehtiva edir. Ürək xəstəliklərinin də qarşısını almağa qadir olan qara mərcinin faydalı xüsusiyyətləri bunlarla məhdudlaşmır.\nQara mərci müxtəlif vitamin və minerallarla yanaşı, dəmir, fosfor və fol turşuları ehtiva edir. Arıqlamaq arzusunda olanlar, pəhriz saxlayanlar üçün də uyğundur. Belə ki, 100 qram qara mərci sadəcə 360 kaloridir. Üstəlik, 27 qram zülal və 9 mq dəmir ehtiva etdiyi üçün maddələr mübadiləsini sürətləndirir, iştahanı azaldır.\nBəs bu faydalı qidadan necə yararlanmaq olar?\nQara mərcini 15‐20 dəqiqə bişirmək kifayətdir. Ondan şorba, plov bişirmək, salat hazırlamaq, hətta qızılbalığın və qırmızı ətin yanında qarnir kimi də vermək olar.\n20 Mart 23:32


Piyadanı vurub qaçan sürücü polise teslim oldu - Azadliq Xeber\nPiyadanı vurub qaçan sürücü polise teslim oldu\nPiyadanı vurub qaçan sürücü polisə təslim oldu\n21.01.2016 / 03:05 xeber –\nAbşeron rayonu ərazisində piyadanın ölümü ilə nəticələnən yol-nəqliyyat hadisəsi baş verib. APA-nın məlumatına görə, hadisə Masazır qəsəbəsinin Əliağa Vahid küçəsində qeydə alınıb.\nYolu keçən piyada, 38 yaşlı Mehdi Nuriyevi VAZ-2107 markalı avtomobil vurub. Piyada hadisə yerində dünyasını dəyişib. Hadisəni törədən sürücü isə ərazidən yayınıb. Hadisə yerinə gələn Abşeron Rayon Polis İdarəsinin əməkdaşları qəzanı törədən sürücünün müəyyən edilməsi istiqamətində araşdırmalara başlayıblar.Qəzanı törədən sürücü əvvəlcə hadisə yerindən qaçsa da, bir qədər sonra rayon Polis İdarəsinə gedərək, təslim olub.\nAbşeron Rayon Polis İdarəsindən APA-ya verilən məlumata görə, 38 yaşlı kişinin ölümünə səbəb olan hadisəni 27 yaşlı Ələkbərov Şahin Şakir oğlu törədib. Qeyd edək ki, dünyasını dəyişən Mehdi Nuriyev makler kimi fəaliyyət göstərirmiş.\nAbşeron Rayon Polis İdarəsinin istintaq şöbəsində faktla bağlı araşdırma aparılır. Qəzanın yüksək sürət üzündən baş verdiyi ehtimal olunur.


Azərbaycan Respublikası Hərbi Prokurorluğunda geniş əməliyyat müşavirəsi keçirilmişdir | Azərbaycan Respublikasının Baş Prokurorluğu\nAzərbaycan Respublikası Hərbi Prokurorluğunda geniş əməliyyat müşavirəsi keçirilmişdir\nİyulun 26-da Azərbaycan Respublikası Hərbi Prokurorluğunda mərkəzi aparat işçilərinin iştirakı ilə 2018-ci ilin birinci yarımilində cinayətkarlığa qarşı mübarizə, qanunçuluq və hüquq qaydasının möhkəmləndirilməsi, insan və vətəndaş hüquq və azadlıqlarının qorunması sahəsində görülmüş işlərin vəziyyəti və qarşıda duran vəzifələrin müzakirəsinə həsr olunmuş geniş əməliyyat müşavirəsi keçirilmişdir.\nMüşavirədə hesabat məruzəsi ilə çıxış edən Azərbaycan Respublikası Baş prokurorunun müavini - respublika hərbi prokuroru, ədliyyə general-leytenantı Xanlar Vəliyev müasir müstəqil Azərbaycan dövlətinin memarı və qurucusu, xalqımızın ümummilli lideri Heydər Əliyevin ideyalarını zamanın tələblərinə uyğun olaraq ən yüksək formada həyata keçirən Prezident, Ali Baş Komandan cənab İlham Əliyevin rəhbərliyi ilə görülmüş məqsədyönlü tədbirlər nəticəsində 2018-ci ilin birinci yarısında da dövlət müstəqilliyimizin daha da möhkəmləndirildiyini, əhalinin maddi və sosial rifah halının yaxşılaşdırıldığını, demokratik, hüquqi dövlət, vətəndaş cəmiyyəti quruculuğu prosesinin sürətləndiyini diqqətə çatdırmışdır.\nHərbi prokuror bildirmişdir ki, 2018-ci ilin birinci yarısı bir sıra ölkə miqyaslı mühüm hadisələrlə yadda qalmışdır. Həmin hadisələrdən ən başlıcası aprelin 11-də demokratik, şəffaf və ədalətli şəkildə keçirilən növbədənkənar prezident seçkilərində Ulu Öndərimizin siyasi kursunun layiqli davamçısı cənab İlham Əliyevin xalqın böyük əksəriyyətinin inam və etimadını qazanaraq 86 faiz səs çoxluğu ilə yenidən Azərbaycan Respublikasının prezidenti seçilməsi olmuşdur.\nHesabat dövründə baş verən mühüm hadisələrdən biri də xalqımızın və dövlətçiliyimizin taleyində misilsiz rolu olan, müasir müstəqil Azərbaycanın qurucusu və memarı, ölkəmizi davamlı inkişaf yoluna çıxarmaqla dünya birliyinə qovuşdurmuş əvəzsiz tarixi şəxsiyyət, ümummilli lider Heydər Əliyevin anadan olmasının 95 illik yubileyinin respublikamızda, eləcə də onun hüdudlarından kənarda böyük təntənə ilə qeyd edilərək silsilə tədbirlərin keçirilməsi və əbədiyaşar liderimizin xatirəsinin dərin ehtiramla anılması olmuşdur.\nDiqqətə çatdırılmışdır ki, “Azərbaycan Xalq Cümhuriyyətinin 100 illik yubileyi haqqında” Prezident cənab İlham Əliyevin 2017-ci il 16 may tarixli Sərəncamına uyğun olaraq cari ilin birinci yarısında Şərqdə ilk demokratik respublika olan Azərbaycan Xalq Cümhuriyyətinin yaradılmasının 100 illiyi geniş qeyd olunmuşdur. Prezident cənab İlham Əliyevin 2018-ci ili “Azərbaycan Xalq Cümhuriyyəti İli” elan etməsi və “Bu gün Cümhuriyyətin qurucuları Azərbaycanı görsələr, fəxr edərdilər. Biz də Cümhuriyyətin qurucuları ilə fəxr edirik” sözləri xalqımızın qədim və zəngin dövlətçilik tarixinə dövlətimizin başçısı tərəfindən böyük ehtiramın göstəricisi olmuşdur.\nXanlar Vəliyev xüsusi vurğulamışdır ki, ölkəmizin həyatında yüksək fəallıq göstərən Birinci vitse-prezident xanım Mehriban Əliyevanın Azərbaycan mədəniyyətinə, təhsilinə, səhiyyəsinə göstərdiyi qayğı və diqqət ölçüyəgəlməz olmuşdur. Mehriban Əliyeva Azərbaycanın “ağıllı gücü”nü təmsil edən şəxsiyyətlərdən olmuşdur. Hazırda dünyanın yüksək inkişaf etmiş dövlətləri üçün “ağıllı güc” amili aparıcı rol oynayır. Mehriban xanım da bütün fəaliyyəti boyu elm, mədəniyyət və incəsənətə himayədarlıq edərək xalqımızın mədəni irsinin dünyada tanınmasında müstəsna xidmətlər göstərmiş, humanist, xeyriyyəçi və şəfqətcil Azərbaycan xanımının müasir ideal modelini yaratmışdır.\nBildirilmişdir ki, həyata keçirilmiş dərin iqtisadi islahatlar nəticəsində 2018-ci ilin birinci yarımilliyində də yerli investorlarla yanaşı, xarici investorlar tərəfindən ölkə iqtisadiyyatına ümumilikdə 6 milyard dollar sərmayə qoyulub, ixrac olunan məhsulların həcmi 34 faiz, qeyri-neft ixracı isə 20 faiz artıb, 67 min yeni iş yeri açılmışdır. Davos Ümumdünya İqtisadi Forumunun hesablamalarına əsasən, Azərbaycan iqtisadiyyatı rəqabətqabiliyyətliliyinə görə 2018-ci ilin birinci yarısında iki pillə irəliləyərək dünya miqyasında 35-ci yerdə qərarlaşmışdır. Həmçinin Ələt Beynəlxalq Dəniz Ticarət Limanının istifadəyə verilməsi, Cənub Qaz Dəhlizinin və TANAP-ın rəsmi açılışının olması, TAP-ın icrası istiqamətində önəmli addımların atılması hesabat dövründə dövlətimizin əldə etdiyi mühüm siyasi və iqtisadi uğurlardan olmuşdur.\nBu uğurları, iyunun 26-da keçirilən möhtəşəm hərbi paradda Azərbaycanın hərbi qüdrətinin dünyaya nümayiş etdirilməsini və ölkəmizin bütün sahələrdə surətlə inkişaf edərək əksər dövlətlərdən üstün olmasını gözləri götürməyən radikal müxalifət və dini-ekstremist təşkilatların üzvləri ölkəmizə qısqanc və düşmən münasibət bəsləyən dövlətlərin xüsusi xidmət orqanları ilə birgə respublikamızda sabitliyi, əhalinin sakit həyatını pozmaq və qarşıdurma yaratmaq məqsədilə iyulun 3-də və 10-da Gəncədə dövlətçiliyimizə və ölkədəki sabitliyə yönəlmiş qanlı terror hadisələri törədib, şəhər icra hakimiyyətinin başçısına və onun mühafizəçisinə qarşı sui-qəsd edib, asayişin kobud şəkildə pozulmasının qarşısını almağa çalışan yüksək rütbəli iki polis zabitini qətlə yetirmişlər.\nLakin Prezident cənab İlham Əliyevin qətiyyətli və müdrikliklə atdığı addımların nəticəsində bütün bu təxribatların qarşısı sərt şəkildə alınmışdır. Azərbaycan Respublikası Baş Prokurorluğunda Cinayət Məcəlləsinin 214.2.1-ci, 214.2.3-cü, 214-2-ci, 281.1-ci və digər maddələri ilə başlanmış cinayət işinin istintaqını aparan Respublika Prokurorluğunun, Daxili İşlər Nazirliyinin və Dövlət Təhlükəsizliyi Xidmətinin əməkdaşlarından ibarət birgə əməliyyat-istintaq qrupu tərəfindən cinayəti törətmiş şəxslər müəyyənləşdirilmiş, onlardan bir qismi həbs edilmiş, axtarışa verilmiş, digər iştirakçıların da müəyyənləşdirilərək cinayət məsuliyyətinə cəlb olunması istiqamətində əməliyyat-istintaq tədbirləri davam etdirilir.\nHəmin hadisələrin təhlili və istintaqı əminliklə deməyə əsas verir ki, bu, sadəcə özlərini hansısa dini təşkilat adlandıranların deyil, xarici ölkələrin xüsusi xidmət orqanlarının əvvəlcədən planlaşdırdığı və ölkənin daxilindəki, habelə Azərbaycandan kənarda olan, lakin ölkəmizə düşmən münasibət bəsləyən Azərbaycan vətəndaşlarının həyata keçirməyə cəhd etdikləri adi cinayətlər deyil. Bunlar ölkəmizdə hakimiyyətin zorla ələ keçirilməsinə, saxlanılmasına, Azərbaycan Respublikasının Konstitusiya quruluşunun zorla dəyişdirilməsinə və ya ərazi bütövlüyünün parçalanmasına yönəlmiş hərəkətlərdir. Lakin Azərbaycan Respublikası Prezidentinin qətiyyəti və müdrikliyi, habelə hüquq- mühafizə orqanlarının səyi nəticəsində bütün bu təxribatların qarşısı sərt şəkildə alınmışdır.\nHəmçinin iyulun 15-də Sumqayıtda radikal dini qrupların və onlara dəstək verən radikal müxalifət tərəfdarlarının Gəncədə baş vermiş hadisələri Sumqayıtda təkrarlamaq, iğtişaş və qarşıdurma yaratmaq yolu ilə şəhərdə ictimai-siyasi sabitliyi pozmağa yönəlmiş hərəkətlərinin qarşısı hüquq- mühafizə orqanlarının peşəkarlıqla həyata keçirdiyi əməliyyat nəticəsində alınmışdır.\nXanlar Vəliyev bildirmişdir ki, 2018-ci ilin mayında düşmənin növbəti təxribatının qarşısının alınması zamanı Naxçıvan Muxtar Respublikası ərazisində aparılan Günnüt əməliyyatı zamanı Əlahiddə Ümumqoşun Ordusu müdafiə zolağının Vəlidağ, Kömürlüdağ istiqamətində Axsal dağı, Qızılqaya dağı, Yağargərdik dağı, Bağırsaq dağı və Həsənqulubağ sahəsində ön xəttin dövlət sərhədi boyu əlverişli mövqeləri ələ keçirmişdir. İyirmi altı kilometr məsafəni əhatə edən əməliyyat nəticəsində 7 kilometrədək dərinlikdə əlverişli yüksəkliklər düşməndən geri alınmış, ümumilikdə 11 min hektar ərazi düşməndən azad edilmişdir. Bu, 2016-cı ilin Aprel döyüşlərindən sonra Azərbaycan Ordusunun düşmənin növbəti təxribatına verdiyi qətiyyətli cavabı və növbəti əzmli qələbəsi olmuşdur.\nGünnüt əməliyyatı və minlərlə hektar torpağın işğalçılardan azad edilməsi gələcək qələbələrimizin müjdəçisi olan bu hadisə təcavüzkar Ermənistanda böyük rezonans doğurmaqla ölkə əhalisinin torpaqlarımızın tezliklə düşmən tapdağından azad olunacağına ümidlərini artırmış, dövlət və ordu quruculuğu sahəsində cənab Prezidentimiz tərəfindən həyata keçirilən ardıcıl tədbirlərin nə dərəcədə səmərəli və məqsədəmüvafiq olduğunu bir daha sübut etmişdir.\nÖlkə iqtisadiyyatının dinamik inkişafının və dayanıqlılığının Silahlı Qüvvələrin fəaliyyətinə də müsbət təsir etdiyini söyləyən hərbi prokuror vurğulayıb ki, son illər Prezident, Ali Baş Komandan cənab İlham Əliyevin diqqət və qayğısı nəticəsində ordumuzun maddi-texniki bazası əhəmiyyətli dərəcədə möhkəmləndirilib, hərbçilərin sosial vəziyyətinin yaxşılaşdırılması istiqamətində mühüm addımlar atılmışdır. Bunun nəticəsində ordunun döyüş qabiliyyəti xeyli yüksəlmiş, şəxsi heyətin nizam-intizamının daha da artırılması istiqamətində mühüm irəliləyişlərə nail olunmuşdur. Ötən il Silahlı Qüvvələrdə cinayətkarlığa qarşı mübarizə, qanunçuluq və hüquq qaydasının möhkəmləndirilməsi istiqamətində görülən işlər səmərəli olmuşdur. Hesabat dövründə qeydə alınmış cinayətlərin 99,3 faizi açılmışdır.\nHərbi prokuror demişdir ki, 2017-ci ilin birinci yarımili ilə müqayisədə hesabat dövründə qeydə alınmış ağır cinayətlər 3,6 faiz, xüsusilə ağır cinayətlər 14,3 faiz, qeyri-hərbi cinayətlər 19 faiz, şəxsiyyət əleyhinə olan cinayətlər 4 dəfə, ictimai təhlükəsizlik əleyhinə olan cinayətlər 28,6 faiz, tabelik münasibətlərində olmayan hərbi qulluqçular arasında qarşılıqlı münasibətlərin nizamnamə qaydalarını pozma cinayətləri 5,9 faiz, tabelik qaydası əleyhinə cinayətlər 23 faiz, hərbi qulluqçunu təhqir etmə, döymə və ya işgəncə vermə cinayətləri 24,5 faiz azalıb. Azalma fərarilik cinayətlərində 50 faiz, silahla və ya ətrafdakılar üçün yüksək təhlükə törədən əşyalarla davranış qaydalarını pozma cinayətlərində 33,3 faiz, rüşvət alma və rüşvət vermə cinayətlərində 34,4 faiz, qəsdən adam öldürmə cinayətlərində 14,3 faiz, özünü öldürmə həddinə çatdırma cinayətlərində 66,7 faiz, qəsdən sağlamlığa ağır zərər vurma cinayətlərin 33,3 faiz, mülkiyyət əleyhinə olan cinayətlərində 12,8 faiz təşkil etmişdir.\nHərbi birləşmələrdə törədilmiş bir sıra ağır və xüsusilə ağır cinayətlərin açılması təmin olunmuşdur. Cinayət hadisələrinin azalmasında hərbi prokurorluq orqanlarının Müdafiə Nazirliyi, Dövlət Sərhəd Xidməti, Daxili Qoşunlar və digər hərbi qurumlarla yaradılmış qarşılıqlı sağlam və işgüzar əlaqələrin, eləcə də hələ ilin əvvəlindən planlaşdırılmaqla, il ərzində mütəmadi həyata keçirilmiş müxtəlif xarakterli birgə tədbirlərin çox böyük əhəmiyyəti olmuşdur.\nDiqqətə çatdırılmışdır ki, 2017-ci ilin birinci yarısı ilə müqayisədə hesabat dövründə birləşmələr üzrə qeydə alınmış cinayətlərin sayı Daxili Qoşunların hərbi hissələri üzrə 40 faiz, Ədliyyə Nazirliyinin hərbi hissələri üzrə 33,3 faiz, Fövqəladə Hallar Nazirliyinin hərbi hissələri üzrə 11,1 faiz, Dövlət Sərhəd Xidmətinin hərbi hissələri üzrə isə 7,7 faiz azalmışdır.\nSilahlı Qüvvələrdə ayrı-ayrı cinayətlərin qarşısının alınması məqsədilə hər il olduğu kimi, ötən il də məhkəmə və istintaq təcrübəsi ümumiləşdirilərək Respublika Hərbi Prokurorluğunun kollegiyalarında silahlı birləşmələrin rəhbər vəzifəli şəxslərinin iştirakı ilə müzakirə edilmişdir. Həmin cinayətləri doğurmuş səbəb və şəraitin aradan qaldırılması üçün zəruri qabaqlayıcı tədbirlərin görülməsinə dair kollegiyaların qərarlarına əsasən, Müdafiə Nazirliyinin, Dövlət Sərhəd Xidmətinin və başqa struktur qurumların rəhbərlərinə məlumat məktubları, silahlı birləşmələrin komandanlıqlarına təqdimatlar, ərazi hərbi prokurorlarına icmal-məktublar göndərilmişdir. Cinayətlərin qarşısının alınması məqsədilə Müdafiə Nazirliyi, Dövlət Sərhəd Xidməti, Daxili Qoşunlar və digər qurumlarla birlikdə tədbirlər planları hazırlanaraq təsdiq edilmiş və icrası təmin olunmuşdur. Hazırda bu istiqamətdə işlər davam etdirilir.\nAzərbaycan Respublikası Prezidenti cənab İlham Əliyevin siyasi iradə, əzm və qətiyyəti hesabına yeni müstəvidə reallaşdırılan dövlətçilik siyasətinin məntiqi nəticəsi olaraq ötən dövrlərdəki kimi, 2018-ci ilin birinci yarımilində də ölkəmizdə korrupsiyaya və rüşvətxorluğa qarşı kəsərli mübarizə uğurla davam etdirilmişdir. Azərbaycan Prezidentinin bu sahədə qarşıya qoyduğu vəzifələrin icrası ilə əlaqədar hərbi prokurorluq orqanları mütəşəkkil cinayətkarlığın ən təhlükəli təzahürlərindən biri olan korrupsiyaya qarşı mübarizə sahəsində fəaliyyətini daha da gücləndirmişdir. Bu da Silahlı Qüvvələrin qüdrətini zəiflədə biləcək cinayətlərin, o cümlədən mənimsəmə, israfçılıq, rüşvətxorluq, vəzifədən sui-istifadə etmə və digər cinayətlərin vaxtında aşkar olunmasına, cinayət törətmiş şəxslərin layiqli cəzaya məhkum edilməsinə şərait yaratmışdır.\nDiqqətə çatdırılmışdır ki, respublikanın hərbi prokurorluq orqanları tərəfindən 2018-ci ilin birinci yarısında korrupsiya və rüşvətxorluq hallarına qarşı mübarizə sahəsində müvafiq işlər görülmüşdür. Bu xarakterli faktlar üzrə 70 şəxs barəsində 57 cinayət işinin istintaqı tamamlanaraq təqsirkar şəxslər məhkəmə məsuliyyətinə verilmişdir.\nHesabat dövründə dövlət ittihamının müdafiəsi şöbəsi tərəfindən birinci instansiya hərbi məhkəmələrinin hökm və qərarlarından verilmiş protestlərin 50 faiz təmin olunmuşdur. Cinayətkarlığın profilaktikası üçün məhkəmə qərar və hökmlərinin rolunun artırılması, məhkumlar, həm də başqa şəxslər tərəfindən yeni cinayətlərin törədilməsinin qarşısını almaq məqsədilə hesabat dövründə 6 məhkəmə prosesi səyyar qaydada keçirilmişdir.\nCari ilin birinci yarımilində hərbi prokurorluq orqanlarında vətəndaşların 1036 müraciətinə baxılmış, 568 vətəndaş mərkəzi aparatda qəbulda olmuş, ərazi hərbi prokurorluqlarında 1615 vətəndaşın fərdi qəbulu aparılmışdır. Bilavasitə hərbi hissə və birləşmələrdə 1166 nəfər qəbul edilmiş və onların müraciətləri üzrə müvafiq qərarlar qəbul olunmuşdur.\nAzərbaycan Respublikasının Prezidenti cənab İlham Əliyevin dövlət orqanlarının fəaliyyətinin yaxşılaşdırılması, vətəndaş-məmur münasibətlərinin sağlam zəmində qurulması, vətəndaşların müraciətlərinə baxılması və qəbulu işinin daha da təkmilləşdirilməsi barədə tövsiyə və tapşırıqları müşavirə iştirakçılarının diqqətinə çatdırılaraq, onlara əməl olunması hər bir əməkdaşdan ciddi tələb edilmişdir.\nXanlar Vəliyev Xocalı, Qaradağlı, Meşəli, Bağanis-Ayrım faciələri, terror, habelə əsir düşmüş şəxslərə işgəncə verilməsi və Ermənistan silahlı qüvvələrinin törətdikləri digər cinayət əməlləri ilə bağlı hərbi prokurorluqda aparılan istintaq barədə müşavirə iştirakçılarına məlumat verərək bildirmişdir ki, həmin cinayət işi üzrə hazırda intensiv istintaq-əməliyyat tədbirləri yerinə yetirilir.\nMüşavirədə görülmüş müsbət işlərlə yanaşı, “Prokurorluq haqqında” Qanunda nəzərdə tutulmuş fəaliyyət istiqamətləri üzrə işin səmərəliliyinə mənfi təsir göstərən hallar ətraflı təhlil olunmuşdur. İbtidai istintaq, təhqiqat üzərində prosessual rəhbərliyin həyata keçirilməsində, cinayətkar hərəkətlər nəticəsində hüquqi və fiziki şəxslərə vurulmuş maddi ziyanın ödənilməsi, dövlət ittihamının müdafiəsi, müraciətlərə baxılması və vətəndaşların qəbulu ilə əlaqədar işin təşkilində yol verilmiş nöqsanlar və çatışmazlıqlar ciddi tənqid olunmuş, onların aradan qaldırılması üçün konkret göstərişlər verilmişdir.\nVurğulanmışdır ki, Azərbaycan xalqının ümummilli lideri Heydər Əliyevin anadan olmasının 95 illik yubileyi münasibətilə mayın 7-də Respublika Hərbi Prokurorluğunda “Azərbaycanın inkişaf strategiyasında Heydər Əliyev irsi” mövzusunda elmi-praktik konfrans keçirilmişdir. Tədbirdə Ulu Öndərin xatirəsi dərin ehtiramla yad olunub, dahi şəxsiyyətin Vətən və xalq qarşısındakı misilsiz xidmətlərindən danışılmışdır. Milli Məclisin deputatlarının iştirak etdikləri tədbir Azərbaycan Televiziyası, və digər kütləvi informasiya vasitələri tərəfindən geniş işıqlandırılmışdır.\nBundan əlavə, bu il Novruz bayramı ərəfəsində Respublika Hərbi Prokurorluğu tərəfindən Müdafiə Nazirliyinin, Dövlət Sərhəd Xidmətinin və Daxili İşlər Nazirliyi Daxili Qoşunlarının hərbi hissələrində bayram tədbirlərinin keçirilməsinə, eləcə də hərbi qulluqçularla görüşlərə dair birgə tədbirlər planları hazırlanaraq təsdiq edilmişdir. Müvafiq rayon icra hakimiyyətləri ilə birlikdə keçirilən tədbirlərin mədəni-kütləvi hissəsi yüksək səviyyədə təşkil olunmuşdur. Tədbirlər Dövlət Sərhəd Xidmətinin və Daxili İşlər Nazirliyi Daxili Qoşunlarının hərbi hissələri ilə yanaşı, Müdafiə Nazirliyi üzrə 15 hərbi hissədə keçirilərək cəbhəboyu yerləşən bütün hərbi hissələri əhatə etmişdir. Həmin tədbirlərdə, həmçinin xidmətdə fərqlənən hərbi qulluqçuları mükafatlandırmaq, digər hərbi qulluqçuların da nümunəvi xidmətini stimullaşdırmaq məqsədilə Hərbi Prokurorluğun əməkdaşları tərəfindən 115 hərbi qulluqçuya qiymətli hədiyyələr təqdim edilmişdir. Keçirilmiş görüşlər kütləvi informasiya vasitələri və müxtəlif internet saytları vasitəsilə ətraflı işıqlandırılmışdır.\nBildirilmişdir ki, 2018-ci ilin birinci yarımili cinayətkarlığa qarşı mübarizə, hüquq qaydalarının və hərbi intizamın möhkəmləndirilməsi, hərbi qulluqçularda vətənpərvərlik hissinin gücləndirilməsi, onların asudə vaxtının təşkili, eləcə də təhqiqatın təşkili məqsədilə Respublika Hərbi Prokurorluğu ilə Müdafiə Nazirliyinin, Dövlət Sərhəd Xidmətinin, Daxili İşlər Nazirliyi Daxili Qoşunlarının komandanlığının, Səfərbərlik və Hərbi Xidmətə Çağırış üzrə Dövlət Xidmətinin birgə Tədbirlər planları təsdiq edilərək səmərəli şəkildə icra olunmuşdur. Eyni zamanda, həmin Tədbirlər planlarının əsasında bütün ərazi hərbi prokurorluqları tərəfindən əksər hərbi hissələrlə birlikdə Tədbirlər planları hazırlanaraq icraya yönəldilmişdir.\nBu ilin birinci yarısında Memorial Soyqırımı Muzeyinin fəaliyyəti ilə bağlı müəyyən işlər görülmüşdür. Cəmiyyətdə vətənpərvərlik hisslərinin yüksəldilməsi, azərbaycanlıların kütləvi qırğınları barədə gənclərin məlumatlandırılması və düşmən tərəfindən törədilmiş cinayətlər haqqında obyektiv həqiqətlərin ictimaiyyətə çatdırılması üçün müxtəlif dövlət strukturları və ictimai təşkilatlara məktublar göndərilmişdir. Muzeyi ziyarət edən 3957 nəfər üçün ekskursiyalar təşkil olunmuşdur.\nXocalı soyqırımının 26-cı ildönümü ilə əlaqədar fevralın 23-də Respublika Hərbi Prokurorluğunun nəzdində fəaliyyət göstərən Memorial Soyqırımı Muzeyində elmi-praktiki konfrans keçirilmişdir. Konfransda Milli Məclisinin deputatları, Azərbaycan Milli Qeyri-Hökumət Təşkilatları Forumunun nümayəndələri və Xocalı sakinləri iştirak etmişlər.\nHəmçinin martın 31-də Memorial Soyqırımı Muzeyində Azərbaycanlıların Soyqırımının 100-cü ildönümünə həsr olunmuş geniş elmi-praktiki konfrans keçirilib. Konfransın keçirilməsi üçün Xüsusi İstintaq Şöbəsi ilə birgə zəruri təşkilatı tədbirlər görülmüşdür. Tədbirdə Milli Məclisinin deputatları və qeyri-hökumət təşkilatlarının nümayəndələri iştirak etmişlər.\nHər iki konfrans da Azərbaycan Televiziyası, və digər mətbu orqanlarında geniş işıqlandırılmışdır.\nXanlar Vəliyev bildirmişdir ki, ötən il hərbi prokurorluq orqanlarının hərbi qulluqçularının sosial müdafiəsinin yaxşılaşdırılması istiqamətində müəyyən işlər görülmüşdür. Hərbi Prokurorluğun vəzifə borclarını layiqincə yerinə yetirən 8 işçisinə respublika hərbi prokurorunun əmrinə əsasən, məharət dərəcələri verilmiş, 11 hərbi prokurorluq işçisinə əvvəllər verilmiş məharət dərəcələri artırılmış, 1 nəfərin məharət dərəcəsi ləğv edilmiş, 1 nəfərin məharət dərəcəsi bir pillə aşağı salınmışdır. Azərbaycan Respublikası baş prokurorunun və hərbi prokurorun müvafiq əmrləri ilə 10 işçi vəzifədə irəli çəkilmişdir. Xidməti fəaliyyətlərində fərqlənən 31 əməkdaş həvəsləndirilmiş, 11 işçi müxtəlif medallarla təltif olmuş, 34 əməkdaşa rütbələr verilmişdir.\nMüşavirədə hərbi prokurorluq əməkdaşlarından əmək, xidməti və icra intizamına dəqiq və dürüst əməl etmələri tələb olunmuşdur. Vurğulanmışdır ki, hesabat dövründə bu sahədə yol verdikləri kobud pozuntulara görə hərbi prokurorluğun 10 əməkdaşı intizam məsuliyyətinə cəlb edilmişdir.\nMüşavirədə respublika hərbi prokurorunun müavinləri, ədliyyə general-mayoru Şəfahət İmranov və ədliyyə general-mayoru Rasim Kazımov, Silahlı Qüvvələrdə qanun pozuntuları barədə məlumatların araşdırılması şöbəsinin rəisi, ədliyyə polkovniki Toğrul Hüseynov çıxış edərək hesabat dövründə görülmüş işlərdən danışmışlar. Çıxış edənlər nöqsanların aradan qaldırılması, qanunçuluğun möhkəmləndirilməsi, insan hüquq və azadlıqlarının etibarlı müdafiəsi, cinayətkarlığa qarşı səmərəli mübarizənin təmin olunması ilə əlaqədar hərbi prokurorluq orqanlarının qarşısında duran vəzifələrin yerinə yetirilməsi üçün görüləcək tədbirlər barədə ətraflı məlumat vermişlər.\nBaş prokurorun müavini - respublika hərbi prokuroru, ədliyyə general-leytenantı Xanlar Vəliyev müşavirəyə yekun vuraraq demişdir ki, hərbi prokurorluq orqanları Azərbaycan Respublikasının Prezidenti, Ali Baş Komandan cənab İlham Əliyevin prokurorluq orqanlarına göstərdiyi yüksək qayğı və etimadı layiqincə doğrultmaq, qanunun aliliyini, hərbi idarəçilik orqanlarında insan və vətəndaş hüquq və azadlıqlarına dönmədən əməl olunmasını, habelə cinayətkarlığa qarşı mübarizəni təmin etmək üçün bütün zəruri tədbirləri bundan sonra da dönmədən həyata keçirəcəklər.


rammstein - reise reise - ən yaxşı alman mahnıları - klipi ilə dinlənilməli olan musiqilər - yazarların paylaşmaq istədikləri musiqilər -\n1. çəkilişi ayrı maraqlı , sözləri içdən , mahnı isə dağıdır adamı , hardasa eşidənda "bağla onu sən canı" demək istəyirsən. yol mahnısıdır, dostluq , qardaşlıq ,yoldaşlıq mahnısıdır ən əsas. bəli ,bəli rammstein belə işlər də görür.\nsözləri hər nə qədər sadə olsa da alman dili bilmədən qulaq asıram əslində. tərcüməyə görə hər kəsdən üzr istəyib qısa da olsa bura\nsənsiz heçəm , sənsiz!\nsəninlə də yalnızam, sənsiz!\nsənsiz saatları sayıram, sənsiz!\nsəninlə saniyələr dayanır, sənsiz!\nklipdən də göründüyü qədəri ilə qrupun bir üzvü sevilmir və dağa dırmanış zamanı yıxılaraq ağır yaralanır.ancaq nə olur olsun hamı bir olub adamı ordan xilas edib dağın zirvəsinə kimi aparıb çıxarda bilirlər.\nsözləri alman dilindı anlaşılmaz ola biləcəyini nəzərə alıb ingilis dilində paylaşmaq istəyirəm.\non the branches in the ditches\nit's now silent and without life\nthey aren't worth it without you\n4 əjdaha! maraqlı 24.09.2021 21:15, neon\n#337156 favori umbay


«Dəyişən şəhərin simasıdı, camaatın dolanışığı yox»\n2022, 19 Yanvar, çərşənbə, Bakı vaxtı 23:43\nFevral 11, 2008\nGəncədə musiqili fontan, 16 oktyabr 2006\nFüzuli Hüseynov paytaxtdakı tikintilərin birində işləyir. Deyir ki, 1979-cü ildə hərbi xidmətdən geri qayıdan kimi ata yurdu Mingəçevirdə iş tapıb, sənət yiyəsi olub. Amma təxminən 20-25 ildən sonra işlədiyi zavod fəaliyyətini dayandırdığından işsiz qalıb. Üç ildir ki, ailəsinə bir tikə çörək qazanmaq ümidilə Bakıya üz tutub. Füzuli deyir ki, Mingəçevirdə iş olsaydı, ayağını Bakıya basmazdı: «36 zavodun hərəsində bəlkə bir sex ancaq işləyə. Amma Bakıda tikinti gedir, camaat gəlib burda iş tapır».\nFüzuli Hüseynov üç ildir ki, iş dalınca Bakıya gəlib, Regionların Sosial-İqtisadi İnkişafı Dövlət Proqramının həyata keçirilməsindən isə 4 il ötür. Füzuli sözügedən proqramın adını eşidib: «Amma hiss olunmur, inkişaf zəif gedir».\nBəzi ekspertlərsə Regionların Sosial-İqtisadi İnkişafı Dövlət Proqramında nəzərdə tutulan tədbirlərin bölgələrin inkişafında ciddi rol oynamadığı qənaətindədirlər. Məsələn, bir neçə iqtisadçı hesab edir ki, olimpiya komplekslərinin inşası, küçələrin asfaltlanması, parkların salınması və ya heykəllərin qoyulması əyalət sakinlərinin sosial güzəranına təsir etmir. İqtisadi Tədqiqatlar Mərkəzinin rəhbəri Qubad İbadoğlunun sözlərinə görə, proqram işlənən zaman mənfəət düzgün hesablanmayıb. Məsələn, İmişlidə böyük maliyyə hesabına başa gələn şəkər zavodu heç də gözlənilən nəticəni vermədi və ya bir neçə zavodun ömrü proqramın ömründən də qısa oldu.\nDaha bir misal. Azərbaycanın ikinci böyük şəhəri Gəncədə nəzərdə tutulan işlərdən biri də hava limanının beynəlxalq standartlara uyğun yenidən qurulmasıydı. Aeroportun yenidən qurulması deyilən vaxtda da başa çatdı, amma hələ də 40 milyon dollara başa gəlmiş hava limanı yalnız həftədə bir-iki dəfə Rusiya və Türkiyəyə uçuşlar qəbul edir. Üstündən iki ilə yaxın vaxt ötsə də, hələ ki, başqa xarici ölkələrə sifarişlər yoxdur.\nGəncənin bəzi iş adamları danışırlar ki, proqram həyata keçiriləndə onlara yüksək məbləğdə kredit verilib ki, nə cür olursa olsun, qapısı qıfıllı zavod işə düşməlidi. İş adamlarından biri deyir ki, məcbur olub köhnədən qalan texnikayla istehsala başlayıb, amma yararsız məhsula alıcı tapılmayıb. Nəticədə istehsalı dayandırmamaq üçün malı ambara yığmaqdan başqa yol tapmayıb.\nHelsinki Vətəndaş Assambleyasının Azərbaycan Milli Komitəsinin Gəncə şöbəsinin rəhbəri Akifə Əliyeva isə deyir ki, şəhərdə gözə görünən yalnız mərkəzi küçələrin asfaltlanması, parkların abadlaşdırılması, bahalı fontanların quraşdırılmasıdı. Bir sözlə, dəyişən şəhərin simasıdı, camaatın dolanışığı yox: «Gəncədə cihazqayırma zavodu vardı, iki ildir ki, bu müəssisənin 300-ə qədər işçisinin şikayətini araşdırırıq. İstehsal dayandığından onların hamısını işdən çıxarıblar».\nÖlkə başçısı İlham Əliyev isə fevralın 11-də Gülüstan sarayında Regionların Sosial-İqtisadi İnkişaf Proqramının 4 illiyi münasibətilə keçirilən tədbirdə proqramın icrasını yüksək qiymətləndirib. Deyib ki, onlar bölgənin sürətli inkişafının şahidi olublar. Prezidentin bildirdiyinə görə, son 4 ildə 650 min yeni iş yeri açılıb, onun 480 mini daimidir: «Bu, o deməkdir ki, camaat işlə təmin olunur».\nRegionların sosial-iqtisadi inkişafıyla bağlı vəziyyəti anlamaq üçün əyalətin ümumdaxili məhsula və dövlət büdcənin formalaşmasına verdiyi paya diqqət etmək lazımdır. İqtisadi Təşəbbüslərə Yardım Mərkəzinin sədr müavini Rövşən Ağayev deyir ki, bu göstərici ən yaxşı halda 3-4 faiz olub.


Bir körpənin dünyaya gəlişini təsəvvür edək. Dünyaya gəlişilə ətrafdakı bütün yaxşı insanlara sevinc bəxş edir. Körpə böyüyür, məktəbə gedir, elmilə ətrafdakıları sevindirir. Gələcəyə nikbin baxır. Hamı da onun gələcəyinə nikbinliklə baxır. Bütün yaxşılar onun vücudundan ilham alırlar.\nAmma gözlənilmədən qara buludlar bu balacanın üzərini alır. Yox, heç bir irsi və digər xəstəlik aşkar etmirlər onda. Yox, xasiyyəti də dəyişmir, zahiri də korlanmır. Sadəcə, o körpə dünyaya gələndə valideynləri və ya qəyyumları bu və ya digər səbəblər üzündən sənəd əldə etməmişlər. “Bu gün edərəm, sabah edərəm” deyiblər, “növbə böyükdür, vaxtım yoxdur, bəlkə sabah sənədalmanı asanlaşdırdılar – rahat alaram” kimi mülahizələrlə vaxtında sənəd almırlar. Birdən məşvərətçilər belə qərar gəlirlər ki, bütün körpələr mütləq sənədləşdirilməlidir. Hətta bəziləri deyillər ki, əvvəl gərək sənədləri qaydaya salasan, icazə alasan, sonra körpələri dünyaya gətirəsən. Camaat anlaşılmaz durumda: “Necə yəni?! Əsrlərlə belə olub ki, el-obanın xeyir-duası ilə ailə qurulur, körpə dünyaya gəlir. Sənəd-sünəd işi də sonradan əmələ gələn məsələdir. İndi nələr baş verir?!”.\nAmma iş bununla bitmir. Məşvərətçilərin qəbul etdiyi qərar idarədən-idarəyə, təşkilatdan-təşkilata keçir, bir əcaib formaya düşür ki, gəl görəsən. Axırda görünməmiş bir hal baş verir. Körpələrin səliqəliyinə məsul olan idarə bizim bu körpəni verir məhkəməyə ki, sənədi olmadığı üçün gərək yaşamasın. İddia edir ki, körpənin sənədləri qaydasında olmadığı üçün, o, “qeyri-qanunidir”. “Nə danışırsınız, nə “qeyri-qanuni”, bu körpə zatən “qeyri-qanuni” ola bilməz , buna “qeyri-qanuni” demək günahdır” – amma kimə deyirsən...\nƏn pisi odur ki, indidən o yana baş verənlərə yönəli ola bilən qanun, əvvəlkilərə də şamil edilməyə başladı. “Əcəba, tutalım indidən belə körpələr gərək icazəli dünyaya gəlsin. Bəs olanlara bir şey fikirləşin, sənədləri 5 dəqiqəyə qaydaya düşsün”. Amma səslər eşidilmir ki, eşidilmir.\nBu hələ harasıdır. “Qeyri-qanuni” deyərək təhqir etmələri bir yana, məhkəmə həmin körpələrin səliqəliyi idarəsinin iddiası ilə qərar verir ki, bizim bu körpə gərək öldürülsün. Beləcə, bu körpənin qətlinə qərar verirlər. Bu zaman hamı ortalığa çıxır və körpənin qətlinə qərar verənlərə sadə bir həqiqəti izah etmək istəyir: “Tutaq ki, lap elə bu körpənin sənədləri qaydasında deyil. Və lap fərz edək ki, bu körpənin qəyyumlarının səhlənkarlığından meydana çıxıb. Əcəba, bu yerdə körpənimi qətlə yetirərlər, yoxsa sənədləri “qaydaya” salarlar?! Lap uzağı, qəyyumları cərimə edərlər. Körpənin qətli niyə baş verməlidir ki?!” Və cavabında israrla “yox, bu “qeyri-qanuni” sənədli bir körpədir. Və bunula bağlı artıq qərar var. Qərar varsa, deməli “qeyri-qanunidir” və qətlə yetirilməlidir”, - deyə qətl qərarını verənlər, icra etmək istəyənlər, bu qərara bu və ya digər səbəbdən don geyindirmək istəyənlər bildirirlər. Nə yaxşı ki, körpənin qəyyumlarının yaxınları istənilən halda bu qətlin baş verməsinin əleyhinə çıxırlar. Əfsuslar olsun ki, körpələrin səliqəliyi idarəsinə digər idarələr də dəstək verərək, qəribə bir deyimlə yanaşır ki, “əgər qətlinə qərar verilibsə, deməli sənədləri “qeyri-qanunidir”. Belə isə buna körpə qətli demək olmaz, əslində bu “qeyri-qanuni sənədli körpə” adlanan bir varlığın qanunsuz mövcudiyyətinin qarşısının alınmasıdır”. “Bu, əslində körpə deyil. Körpə o zaman adlana bilər ki, körpəlik barədə sənədləri son tələblərə uyğun olsun”.\nÇox-çox əfsuslar olsun ki, canlıların hüquqlarını təmin etməli idarə də burada heç bir problemli bir şey görmür. Hətta bir az da irəli gedir. “Ailənin mövcudluğu üçün körpənin olması şərt deyil”ə qədər söyləyir. Körpələrin də nə vaxt gəldi, necə gəldi dünyaya gəlişinin lazımlığını müzakirəyə çevirir. Beləliklə hamı sənədlərilə məşğulluğundan körpənin özünün müqəddəs varlığını unudur.\nYuxarıda təsvirə aldığım alleqorik yanaşma əslində bu günlərin acı gerçəkliyidir. Allah evinə “qeyri-qanuni tikili” deyənlər və buna görə də sökülməsinə haqq qazandıranlar İlahi dərgahda öz varlıqlarının qanuni olduqlarına əmindirlərmi?!\nAllahım, əzizimiz-canımız Azərbaycanımızı bu kimi “körpə qətlləri”ndən Özün qoru. Amin!\nRamazan ayının 26-cı gününün duasında olan nurani çalarlara diqqət yetirək.\n- Bizləri səyləri bəyənilmiş, günahları bağışlanmış, əməlləri qəbul olunmuş və eybləri örtülmüşlərdən qərar ver! Ey, eşidənlərin ən gözəl eşidəni!


Ana səhifə » Müsahibə » Azərbaycan qarşıdakı illərdə də sabitlik, inkişaf və tərəqqi yolu ilə inamla addımlayacaq\n- Pərvin xanım, hazırda cəmiyyətimizdə əsas müzakirə mövzularından biri 2020-ci ilin dövlət büdcəsi ilə əlaqədardır. Bu baxımdan, gələn ilin büdcəsini necə dəyərləndirirsiniz?\n- Ölkəmiz ildən-ilə güclənir, sürətlə inkişaf edir. Aparılan iqtisadi siyasət sayəsində Azərbaycanın makroiqtisadi inkişafında dayanıqlıq təmin edilib. İnkişafın və çoxsaylı nailiyyətlərin nəticəsi olaraq iqtisadiyyatda əldə edilmiş sıçrayış Azərbaycanın keyfiyyətcə yeni, modernləşmə mərhələsinə qədəm qoymasına səbəb olub. Ardıcıl həyata keçirilən islahatların iqtisadi potensialı daha da möhkəmləndirməsi sayəsində Dünya Bankının son hesabatında Azərbaycan dünyanın 20 ən islahatçı ölkəsi sırasında yer alıb. “Ən islahatçı ölkə” imicini qazanan Azərbaycan əvvəlki illərdə olduğu kimi, 2019-cu ildə də iqtisadiyyatın inkişaf dinamikasını saxlamağa müvəffəq olub.\nÖtən illərin davamı kimi, 2020-ci ildə də büdcənin sosialyönümlülüyü təmin ediləcək, əməyin ödənişi, təqaüdlər, sosial müavinətlər, əhalinin aztəminatlı təbəqələrinin sosial müdafiəsinin möhkəmləndirilməsi üzrə maliyyə təminatının yaradılması prioritet xərc istiqamətlərindən olacaq. Bütövlükdə, bundan sonra da, o cümlədən gələn ildə də müstəqil Azərbaycan sabitlik, inkişaf və tərəqqi yolu ilə inamla addımlayacaq. Ölkənin artan iqtisadi qüdrəti, aparılan ciddi iqtisadi islahatlar, sosial islahatların dərinləşməsi bunun proqnozunu verir.\n- Hər bir dövlətin uğurlu dövlət siyasəti elmi prinsiplərə söykənir. Əsası Ulu Öndər Heydər Əliyev tərəfindən qoyulan, Prezident İlham Əliyev tərəfindən yeni nəfəs gətirilərək uğurla həyata keçirilən müstəqil Azərbaycanın dövlət siyasətinin kökündə də elmi prinsiplər dayanır. Ölkəmizdə elm və təhsil sektoruna dövlət tərəfindən göstərilən diqqət və qayğı nəticəsində son illər elmdə, təhsildə və intellektual fəaliyyətin bütün sahələrində əhəmiyyətli dönüşə nail olunub. Elm və təhsil sahəsində qarşıya qoyulan böyük hədəflər tariximizdə yüksək inkişaf, bütün sahələrdə islahatların daha da dərinləşməsi dövrü kimi xarakterizə olunur.\nTəhsilə dövlət qayğısı hər zaman dövlət büdcəsində də öz əksini tapır. 2020-ci ildə təhsilin ən ali səviyyədə inkişafı üçün dövlət büdcəsindən təhsil xərclərinə 3155,8 milyon manat vəsait ayrılıb ki, bu da 2019-cu ilə nisbətən 873,6 milyon manat çoxdur. Təhsillə elm bir-birinə bağlıdır. Təhsil müəssisələrinin maddi-texniki bazasının gücləndirilməsi, müəllimlərin əməkhaqlarının artırılması, təhsilin keyfiyyətinin artırılması istiqamətində həyata keçirilən islahatlar, bir sözlə, təhsilə artan qayğı elmin də inkişafına, tərəqqisinə zəmin yaradır.\n- 2017-ci ildə iqtisadi sahədə atılan addımlar 2018-ci ildə keçirilən prezident seçkilərindən sonra islahatların yeni mərhələsinə təkan verdi. Sosial inkişaf, əhalinin sosial müdafiəsi baxımından 2019-cu il əvvəlki illərdən fərqləndi. İlin əvvəlindən başlayaraq sosial-iqtisadi sferada baş verən köklü və sistemli dəyişikliklər, ölkə başçısının cari il ərzində təqdim etdiyi iki sosial paket əhalinin maddi durumunun yaxşılaşmasına xidmət etdi. Bir-birinin ardınca sosial paketlərin yüksək səviyyədə reallaşması ölkədə sosial inkişafı, sosial rifahın yüksəldilməsini təmin etdi. Təkcə 2019-cu ildə minimum əməkhaqqı və sosial müavinətlər iki dəfə, minimum pensiya 70 faiz artırıldı, iki sosial paket 4,2 milyon vətəndaşı əhatə etdi.\nİqtisadi sabitləşmə ilindən böyük sosial islahatlar dövrünə addımlayan Azərbaycanda həyata keçirilən müstəqil siyasət, dərin islahatlar, yüksələn reytinq, kompleks islahatlar, möhkəm iqtisadi təməl 2020-ci ildə inkişafın davamlılığına təkan verdi. Prezident İlham Əliyevin yeni iqtisadi strategiyasının formalaşdırdığı möhkəm təməl sayəsində Azərbaycanın müstəqillik tarixində ən böyük büdcə layihəsinin hazırlanmasına zəmin yarandı. 2004-cü ildə regionların sosial-iqtisadi inkişafına dair I Dövlət Proqramının icrasına başlayarkən Azərbaycan 1,8 milyard dollar valyuta ehtiyatlarına sahib idisə, son 15 ildə bu ehtiyatlar 27-28 dəfə artırılıb. Bu da büdcə xərclərinin 39,5 faizinin sosial sahəyə ayrılmasına, yəni sosial müdafiə xərclərinə ayrılan vəsaitin 31,3 faiz artırılmasına səbəb olub.\n2020-ci il dövlət büdcəsində elm, təhsil, səhiyyə, sosial müdafiə və sosial təminat, mədəniyyət, incəsənət, informasiya, bədən tərbiyəsi, gənclər siyasəti və bu qəbildən olan digər fəaliyyət xərcləri üçün 8402,3 milyon manat vəsait nəzərdə tutulub. Ən əsası isə, dövlət büdcəsi ölkənin regionlarının sosial-iqtisadi inkişafı, regionlarda yaşayan əhalinin əmək vərdişlərinə uyğun iqtisadi fəaliyyət sahələrinin dirçəldilməsinə şərait yaradacaq. Belə ki, 2020-ci ildə 200 minə yaxın yeni iş yerinin yaradılması məşğulluq probleminin həll edilməsinə yeni təkan olacaq.\nNəzərə alsaq ki, yeni iş yerlərinin böyük əksəriyyəti regionlarda açılacaq, bu, ölkə iqtisadiyyatının şaxələndirilməsi istiqamətində atılan addımların bəhrəsinin sübutu, dövlətin iqtisadi qüdrətinin yüksəlməsinin daha bir təzahürüdür.


Topxana meşəsinə yeni nəfəs gəlir – Prezident və birinci xanım Cıdır düzündə ağac əkiblər\nBu günlər ölkəmizin hər yerində qələbə ruhu hakimdir. Azərbaycanın mədəniyyət paytaxtı, Qarabağın tacı olan Şuşanın düşmən tapdağından azad edilməsi tarixi Qələbəmizin simvoludur. İşğaldan azad olunmuş ərazilərdə son bir ildə Prezident İlham Əliyevin rəhbərliyi ilə aparılan bərpa-quru... Ətraflı\nNyu-Yorkda Üzeyir Hacıbəyli adına müsabiqənin yekun konserti keçirilib\nNoyabrın 5-də Nyu-York şəhərinin Linkoln Mərkəzində Üzeyir Hacıbəyli adına Beynəlxalq Bəstəkarlar Müsabiqəsinin yekun konserti keçirilib. Tədbiri giriş sözü ilə açan Azərbaycan Respublikasının BMT yanında daimi nümayəndəsi Yaşar Əliyev qeyd edib ki, konsert Azə... Ətraflı\n“Qələbə hünəri” respublika yaradıcılıq sərgisi\nVətən müharibəsinin ildönümü münasibətilə reallaşan incəsənət layihələrindən biri də noyabrın 5-də paytaxtdakı Xətai Sənət Mərkəzində açılan “Qələbə hünəri” adlı respublika yaradıcılıq sərgisidir. Sərgi Mədəniyyət Nazirliyi və Rəssamlar İttifaqının də... Ətraflı\nBakı Dövlət Sirki “Dəmir yumruq” adlı kompozisiyasını təqdim edib\nBakı Dövlət Sirki Zəfər Günü münasibətilə “Dəmir yumruq” adlı kompozisiya təqdim edib. Kompozisiyada əlində şəmşir, məşəl tutan cəngavərlər vətənin keşiyində daim ayıq-sayıq duran və zirehli dəbilqələrində daha əzəmətli görünən döyüşçül... Ətraflı\nQaziantepdə toxuma parçaların dizayn yarışması keçirilib\nTürkiyə Ticarət Nazirliyinin dəstəyi və Türkiyə İxracatçılar Məclisinin koordinasiyası ilə Cənub-Şərqi Anadolu Tekstil və Xammal Ixracatçıları Birliyinin (GATHİB) təşkil etdiyi toxuma parçaların dizayn yarışmasının (“Doku Kumaş Tasarım Yarışması”) birincisi... Ətraflı\nAzad Şuşa dirçəlir: Prezidenti və birinci xanım yeni layihələrin təməlini qoyub, görülən işlərlə tanış olublar\nXəbər verildiyi kimi, Azərbaycan Respublikasının Prezidenti İlham Əliyev və birinci xanım Mehriban Əliyeva noyabrın 7-də Şuşa şəhərinə gəliblər. Dövlətimizin başçısı və birinci xanım əvvəlcə Füzuli rayonunda Zəfər yolunun açılışında iştirak ediblər. Prezident və birinci xanım... Ətraflı\nAkademik Milli Dram Teatrında Zəfər Günü münasibətilə təntənəli tədbir\nNoyabrın 7-də Akademik Milli Dram Teatrında Zəfər Günü münasibətilə şəhid anaları və qazilərin iştirakı ilə təntənəli tədbir keçirilib, “Qarabağnamə” tamaşası nümayiş olunub. Teatrın direktor müavini Hacıbaba Məmmədov çıxış edərək tədbir iştirak&cce... Ətraflı\nVarşavada “Mənim azad Vətənim” adlı rəsm sərgisi açılıb\nBu ilin oktyabr-noyabr aylarında Azərbaycanın Polşadakı Səfirliyinin təşəbbüsü və təşkilatçılığı ilə 8 Noyabr – Zəfər Günü münasibətilə “Mənim azad Vətənim” mövzusunda polşalı məktəbli şagirdlər arasında rəsm müsabiqəsi keçirilib. Zə... Ətraflı\nÖlkəmizdə 8 Noyabr – Zəfər Günü böyük coşqu ilə qeyd olunur. 44 Günlük Vətən müharibəsində şanlı Qələbəmizin birinci ildönümü münasibətilə bölgələrdə fəaliyyət göstərən mədəniyyət müəssisələrində rəngarəng tədbirlər təş... Ətraflı\nZəfər Günü İğdır şəhərində də qeyd olunub\nAzərbaycanın Qarabağda qazandığı şanlı Qələbənin birinci ildönümü, 8 Noyabr – Zəfər Günü Türkiyənin müxtəlif şəhərlərində qeyd olunur. Belə mərasimlərdən biri də İğdır şəhərində keçirilib. Azərbaycanın Qarsdakı Baş konsulluğu və Türkiyə-Azərbayca... Ətraflı


Baş infeksionistdən XƏBƏRDARLIQ: “Bu, yoluxmanı artıracaq” - Günün Səsi Baş infeksionistdən XƏBƏRDARLIQ: - Günün Səsi\nBaş infeksionistdən XƏBƏRDARLIQ: “Bu, yoluxmanı artıracaq”\n01 Oktyabr 2021 11:11\nƏyani tədrisin bərpa olunması insanlar arasında təmasları xeyli artırıb. Belə bir şəraitdə hava-damcı infeksiyalarının yayılması üçün münbit şərait yaranır. İnsanlar arasında təmaslar təkcə təhsil müəssisələrində deyil, eyni zamanda kənarda da artıb. Bu, xüsusən iri şəhərlərdə daha qabarıq gözə çarpır.\nBu sözləri Publika.az-a Səhiyyə Nazirliyinin baş infeksionisti Təyyar Eyvazov deyib.\nMütəxəssis bildirib ki, havaların soyuması da yoluxmaların sayına təsir edəcək:\n“Digər faktoru da unutmaq olmaz. Bu, fəsil dəyişməsi, havaların soyuması ilə əlaqədar insanların daha çox qapalı məkanlarda toplanmasıdır. Beləliklə, narahatlığımız əsassız deyil. Hazırda əhali tərəfindən qoruyucu qaydalara düzgün və kütləvi əməl olunması çox önəm daşıyır. Təhsilin pandemiya dövründə aparılması qaydaları ciddi gözlənilməlidir. Müəllim heyətinin və tələbələrin vaksinasiya olunması yoluxma hallarının artmasını əngəlləyəcək əsas faktordur. Məktəblilər və tələbələr arasında koronaviruslu xəstələr aşkarlandıqda təhsil müəssisəsində yoluxma hallarının sayından və əhatəsindən asılı olaraq bir çox hallarda tam bağlanmaya getmədən ayrı-ayrı şagird və ya tələbəni, qrupu və s. təcrid etməklə prosesi nəzarətdə saxlamaq mümkündür. Ölkəmizdə vaksinasiya prosesi davam edir, onun həyatımıza pozitiv təsirləri göz qabağındadır, lakin biz hələ ki, qoyulan hədəflərə çatmamışıq”.\nPrevious Türk ordusu Rusiyanın olduğu bölgə üçün\nNext Azərbaycanda zəlzələ oldu


SOCAR-dan Azərbaycanda qazın qiymətinin bahalaşacağı xəbərinə cavab » Atatv.az\nGürcüstanda kommersiya qurumlarına satılan qazın qiymətindəki dəyişiklik Azərbaycanda da eyni addımın atılıb-atılmayacağına dair müzakirələrə səbəb olub.\nGürcüstanın əsas qaz təchizatçısı olan "SOCAR Georgia Gas” (SGG, Azərbaycan Dövlət Neft Şirkətinin törəmə şirkəti) martın 1-dən pərakəndə şəbəkənin kommersiya abunəçiləri üçün tarifin 10,5 faiz artırılaraq 1 kub metrə görə ƏDV daxil 0,95 lariyə (cari məzənnə üzrə 0,36 dollar(təxminən 61 qəpik)) qaldırılacağını elan edib.\nSGG-nin məlumatında bildirildiyinə görə, "qiymət dəyişikliyi milli valyutanın (larinin) ABŞ dollarına görə məzənnəsinin və qaz paylanması tarifinin dəyişməsi ilə bağlıdır”.\nMəlumatda o da deyilir ki, uzun illərdir bütün Gürcüstana təbii qazın nəqlini və paylanmasını həyata keçirən "SOCAR Georgia Gas Ltd” bu günə kimi regionda qazlaşdırılmanın və qaz infrastrukturunun inkişafına 300 milyon dollardan çox vəsait yatırıb və bunun nəticəsində yüz minlərlə ailə və kommersiya obyekti təbii qazdan istifadə imkanı əldə ediblər.\n2018-ci ildə Azərbaycandan Gürcüstana 2,208 milyard kub metr qaz nəql olunub ki, bu da 2017-ci ildə olduğundan 22,8 faiz çoxdur. Gürcüstanın 2019-cu il üçün təbii qaz balansına görə, respublika Azərbaycandan 2 milyard 591,5 milyon kub metr qaz idxal etməyi planlaşdırır.\nQeyd edək ki, ötən ilin dekabrında Gürcüstanda əhaliyə satılan qazın qiyməti aşağı salınıb. Gürcüstan Milli Enerji və Su Tənzimləmə Komissiyasının qərarına əsasən SOCAR abonentlərinə satılan təbii qazın 1 kub-metrinin qiyməti 0,011 tetri aşağı salınıb. 1 yanvar 2019-cu ildən etibarən SGG təbii qazın 1 kubmetrini əhaliyə 56,929 tetriyə (21,4 sent və ya 97 qəpiyə) satır.\nGürcüstan Milli Enerji və Su Tənzimləmə Komissiyasının digər bir qərarı ilə Tiflis əhalisinə satılan təbii qazın qiyməti 0,014 tetri aşağı salınıb. 1 yanvar 2019-cu ildən etibarən paytaxt əhalisinə 1 kub metri təbii qaz 46,193 tetriyə (17,3 sent və ya 29,4 qəpiyə) satılır.\nGürcüstanda kommersiya qurumlarına satılan qazın qiymətindəki dəyişiklik Azərbaycanda da eyni addımın atılıb-atılmayacağına dair müzakirələrə səbəb olub. Bununla bağlı "Yeni Müsavat”ın suallarını cavablandıran SOCAR-ın İctimaiyyətlə əlaqələr və tədbirlərin təşkili idarəsinin rəis müavini İbrahim Əhmədov bildirib ki, həm Gürcüstanda, həm də Azərbaycanda qazın qiymətini tam olaraq paylayıcı deyil, müvafiq dövlət qurumları müəyyənləşdirir: "Gürcüstanda əsasən əhalidən olan sosial istehlakçılar üçün təbii qazın tarifini müvafiq dövlət qurumu təyin edir, əsasən sənayeyə aid olan kommersiya istehlakçıları üçün satış qiymətini isə qazpaylayıcı şirkət təyin edir. Hazırda Gürcüstanda sosial istehlakçılar təbii qazın 1 kubmetrini 57 tetridən tarifi ilə alır. Bu, AZN ifadəsi ilə 37 qəpik civarındadır, Azərbaycanda isə bildiyiniz kimi, əhali üçün tarif limitdən əvvəl 10 qəpik, limitdən sonra 20 qəpikdir. Kommersiya istehlakçıları isə yeni tariflə qazın 1 kubmetrini 95 tetriyə alacaq (bu da AZN ilə təqribən 60 qəpiyə bərabərdir). Bunu da qeyd edim ki, Azərbaycan bazarının istehlak həcmi Gürcüstan bazarından 5 dəfə yüksəkdir və ötən il 11.2 milyard kubmetr təşkil etmişdir”.\nİ.Əhmədov bildirir ki, SOCAR öz imkanları ilə hasil etdiyi qazın, demək olar, bütün həcmini (6,5 milyard kubmetr) Azərbaycanın daxili tələbatına yönləndirir: "Üstəlik, ölkədə fəaliyyət göstərən beynəlxalq konsorsiumlardan müxtəlif kommersiya şərtləri əsasında əlavə qaz həcmləri əldə olunur. SOCAR-ın sərəncamında olan təbii qaz həcminin əsas hissəsi - 89 faizi məhz Azərbaycan bazarına verilir, bununla da Azərbaycanın ötən ildə qaza olan tələbatı tam qarşılanmışdır. İzafi qalan 2 milyard kubmetrə yaxın qaz həcmi yeraltı qaz anbarlarında əlavə olar tədarük edilmiş və cəmi 1.4 milyard kubmetr birbaşa SOCAR tərəfindən ixrac edilmişdir”.\nQeyd edək ki, Azərbaycan Tarif Şurasının 2016-cı ildə qəbul etdiyi qərara əsasən əhali təbii qazın illik istehlak həcminin 1700 kubmetrədək (1700 m3 daxil) olan hissəsi üçün 10 qəpik, illik istehlak həcminin 1700 kubmetrdən çox olan hissəsi üçün 20 qəpik ödəyir. Qeyri-əhali qrupuna gəlincə, magistral qaz kəmərlərinə birbaşa qoşulmaqla istehsal məqsədləri üçün təbii qaz istehlak edən elektrik enerjisi istehsalı müəssisələrinə təbii qazın satışı (aylıq istehlakı 10 milyon m3 -dən az olmamaq şərti ilə) hər min kubmetr üçün 120 manata, digər qurumlara isə 200 manata həyata keçirilir.\nİ.Əhmədovun sözlərinə görə, hazırda və növbəti illərdə Azərbaycanda təbii qaz qıtlığından söhbət gedə bilməz: "Əksinə, təbii qaz bolluğu olduğuna görə idxaldan imtina edilib. 2018-ci ildə SOCAR 11,2 milyard kubmetr həcmində təbii qazı Azərbaycanın daxili tələbatının təminatı məqsədi ilə istifadə edib. Daxili tələbat tam ödənilib. Azərbaycandan ixrac olunan qaz əsasən beynəlxalq konsorsium (”Şahdəniz"-REP.) tərəfindən ixrac edilir. SOCAR daxili tələbat tam ödənildikdən sonra izafi qalan, cüzi həcmdə qazı ixraca yönləndirir ki, bu da, əsasən, üçüncü tərəflərdən (konsorsium, idxal) yay aylarında alınan qaz həcmləridir. Belə ki, qaz anbarlarının potensialından istifadə edərək yay aylarında qazı alıb saxlayıb, qış aylarında - qazın qiyməti qalxanda alınan qazı xaricə ixrac etmişik. Bununla da ölkəyə əlavə gəlir gətirilib. Ötən il 1,42 milyard kubmetr qaz ixrac edilib".\nSOCAR rəsmisi deyir ki, daxili bazarın qazla təminatında heç vaxt problem yaranmayıb: "Bu il xaricdən idxal olunaraq anbarlarda saxlanılan, sonra isə ixrac edilən qaz həcmlərindən imtina etdik. Artıq qaz anbarlarımız tam dolub. Bu qaz toplama mövsümündə anbarlara əvvəlki illərdən daha çox - 3,1 milyard kubmetrdən çox qaz tədarük edilib. Bundan əlavə, qaz hasilatı da davam edir. Qış aylarında tələbat artdığına görə hasil edilən qazla yanaşı, tədarük edilən qaz da istehlakçılara verilir. İxraca yönləndirilən izafi qalan həcmin bir hissəsidir”.\nO, ayrı-ayrı yerlərdə qaz təminatı ilə bağlı hər hansı problem yarandığı halda, bunun qaz qıtlığı ilə deyil, boru sisteminin köhnəlməsindən yaranan sızmalara bağlı olduğunu bildirib. Onun sözlərinə görə, "Azəriqaz” İstehsalat Birliyi bununla məşğul olur, yeni xətlər çəkilir, köhnə xətlər mütəmadi yenilənir.\nQeyd edək ki, ötən il respublika üzrə təbii qazın ümumi ixracı 9,44 milyard kubmetr təşkil edib ki, bu da 2017-ci illə müqayisədə 11 faiz çoxdur. Bütün ixracatçılar tərəfindən Türkiyə bazarına ümumilikdə 7,23 milyard kubmetr, Gürcüstan bazarına isə 2,21 milyard kubmetr təbii qaz ixrac olunub.\nBu ildən SOCAR Türkiyədə də qazpaylama işini həyata keçirməyə başlayır. Belə ki, şirkət Almaniyanın EWE AG enerji şirkətinin Türkiyədəki əməliyyatlarını idarə edən "EWE Turkey Holding”i və qrupa daxil olan şirkətləri satın alıb. Satınalma işlərinə Rəqabət Qurumu və digər əlaqədar təşkilatların razılığından sonra yekun vurulacaq.\nSOCAR Türkiyədə ən iri konteyner terminalını alıb


Xanım prezident Lukaşenkonu rədd etdi – XəbərAl.Az\nSlovakiya Prezidenti xanım Zuzana Çaputova Belarus Prezidenti Aleksandr Lukaşenkonun ölkəsinə dəvət olunmadığını deyib.\nTeleqraf.com xəbər verir ki, Belarus liderini bu ilin avqustunda Slovakiyanın milli müstəqilliyinin bərpasının 75 illiyi ilə bağlı təntənəli mərasimə ölkə parlamentinin spikeri Andrey Danko dəvət edib.\nZuzana Çaputova isə bildirib ki, xarici ölkə prezidentini Slovakiyaya yalnız prezident özü dəvət edə bilər. Onun sözlərinə görə, hələlik təntənəli mərasimə həmkarlarından heç kimi çağırmayıb.\nMəsələyə aydınlıq gətirən Slovakiya Xarici İşlər naziri Miroslav Layçak bəyan edib ki, spiker bu addımı prezidentlə razılaşmadan və onun icazəsi olmadan atıb.\nBakıda universitet tələbəsi vəfat edib. XəbərAl.az qafqazinfo-ya istinadla xəbər verir ki, Keçmiş Qafqaz Universitetinin Maliyyə ixtisı üzrə təhsil alan Nihat Mirzəzadə qəfil beyninə qan sızması nəticəsində dünyasını dəyişib. Qeyd edək ki, 4-cü kurs tələbəsi olan Nihad ali məktəbə 677 balla qəbul olub.\nAzərbaycan hərbçiləri Pakistanda paradda iştirak edib\nPosted on 23 Mart 2022 23 Mart 2022 Author Xeberal.az\nPakistan İslam Respublikasında rəsmi səfərdə olan Azərbaycan Müdafiə Nazirliyinin nümayəndə heyəti martın 23-də Pakistan Günü münasibətilə keçirilən hərbi paradı izləyib.Bu barədə Müdafiə Nazirliyindən məlumat verilib. Paradda fəxri qonaq qismində Azərbaycanın müdafiə naziri general-polkovnik Zakir Həsənov iştirak edib. Müxtəlif dövlətlərin silahlı qüvvələrinin nümayəndələrinin qatıldığı hərbi paradda ölkəmizi Azərbaycan Ordusunun parad heyəti təmsil edib. Xəbəral.az\nMilli Məclisin növbəti iclaslarında əsasən 2021-ci ilin maliyyə məsələləri müzakirə olunacaq\nMilli Məclisin 24 və 25 dekabr tarixlərində keçiriləcək iclaslarının gündəliyinə təklif olunan məsələlər açıqlanıb. XəbərAl.az xəbər verir ki, keçiriləcək iclaslarda gündəliyə 13 məsələ çıxarılacaq. – “Azərbaycan Respublikasının 2021-ci il dövlət büdcəsi haqqında” Azərbaycan Respublikası qanununun layihəsi barədə (birinci oxunuş). – “Dövlət Sosial Müdafiə Fondunun 2021-ci il büdcəsi haqqında” Azərbaycan Respublikası qanununun layihəsi barədə (birinci oxunuş). […]\nBakıda 27 yaşlı oğlanı avtomobil vurdu


'Şor sudur, olan budur'\n«Suyu açıb buraxdıq sahəyə, əkinimiz yandı, tələf oldu. Şor sudur, deyirlər, «olan budur, istəyirsən suvar, istəyirsən suvarma...»».\nBeyləqanın Birinci Aşıqlı kəndinin sakinləri AzadlıqRadiosuna danışırlar ki, əkin sahələrini suvarmağa su tapmırlar. Daha doğrusu, verilən su şordur deyə, sahəni suvarandan sonra əkin tələf olur.\n«MƏHSUL GÖTÜRƏ BİLMİRİK»\nKənd sakini İsmayıl Ağaxanov «Qaynar xətt»ə danışır ki, əkin sahəsi üçün suvarmaya yararsız hesab olunan şor suya görə sakinlərdən hər ay, azı, 20 manat ödəniş tələb olunur: «Suyu veririk sahəyə, əkin məhv olur. Ayın sonu da gəlirlər ki, «supulunu ödə». Özləri bizə zərəri ödəməkdən, bizdən pul tələb edirlər».\n«HAZIRDA BELƏ BİR İMKAN YOXDUR»\nBeyləqan rayon İcra Hakimiyyətindən AzadlıqRadiosuna bildirilib ki, Birinci Aşıqlıdakı su problemi Sovet dağılandan mövcuddur: «Sakinlərin müraciətləri və tələbləri əsaslıdır. Ancaq kənddəki əsas su mənbəyi hesab olunan kanalın işlək vəziyyətə gətirilməsi pul tələb edən işdir. Hazırda belə bir imkan yoxdur. Bu məsələ diqqətdədir. Ancaq hazırda suvarmada istifadə olunan su heç də sakinlərin dedikləri dərəcədə yararsız deyil. Suvarmada istifadə edirlər, hələ şikayət eşitməmişik».


Maddi və mənəvi həyatı necə müəyyənləşdirirsiniz? Onların arasında nə fərq var? 2020\nMaddi və mənəvi həyatı necə müəyyənləşdirirsiniz? Onların arasında nə fərq var?\nMəncə, materializm və spiritizm arasındakı fərqi və ya ayırd edə bilmərik ...\nBəzi mənəvi kitabları oxuduqdan sonra hər şeyin mənəvi olduğunu hiss etdim ... fərq edən insanlar bizik ...\n"Biz mənəvi bir həyat aparan XALQ deyilik ... əslində biz insan həyatına rəhbərlik edən MÜDAFİƏSİZ."\nRAMANA MAHARSHIS təlimlərini oxumaqla başa düşdüm ... ..\nYaxşı, gəlin suala gələk ... ikisini ayıra bilsək də ... Materializm ruhən böyümək üçün bir vasitə kimi xidmət etməlidir .... həyatın bütün maddi cəhətlərindən keçməli və nəhayət içinizdə rahatlıq verən heç bir şey olmadığını hiss etməlisiniz. və məmnuniyyət verir ... Hansı ki, nəticədə "insanı daimi xoşbəxt edən" sualına səbəb olur və mənəvi axtarışa dönür və ruhun axtarışı başlayır.\nSANATANA DHARMA'ya görə ... həyatın dörd mərhələsindən keçməlisiniz\nBrahmacharyamGrihasta ashramam.Vaanaprastam.Sanyasam ...\nYuxarıdakı cavab yalnız anlayışıma əsaslanır ... və hər hansı bir səhv üçün üzr istəyirəm ... və düzəlişlərə açıqam !!!\nÇox sağol ..\nAşağıdakı izahatım Srimad Bhavagatam və Bhagavad-Gitanın təlimlərinə əsaslanır:\nMaddi yaradılışın maddi həyatında heç kim doğuş və ölüm dövründən qaça bilməz, halbuki mənəvi aləmdə doğuş və ölüm yoxdur. Maddi dünyanın 4 əziyyəti doğuş, ölüm, xəstəlik və qocalıqdır, mənəvi dünya onlardan azaddır. Bütün maddi aləmdə hər şey həyatın fiziki fikri ilə əlaqədardır və hamı ölümlüdür, mənəvi dünya həyatın fiziki düşüncəsindən azaddır və hər kəs ölməzdir. Maddi yaradılış əsasən seks həyatına, ruhani yaradılış isə cinsi həyatdan azad olduğuna görə yaradılış karma prinsipinə tabedir və biri fəaliyyət üçün seçilən karma əsasında mükafatlandırılır və ya cəzalanır. Mənəvi aləmdə karma olmadığı halda.\nProsedur proqramlaşdırma və OOP arasındakı fərqi izah edə bilərsiniz?LCM və HCF nömrələri arasındakı cəmi və fərqi müvafiq olaraq 84 və 60-dır.Ədədlərdən biri 24-dirsə, digəri nədir?Narsist və yüksək özünə hörmət və eqoistlik arasında nə fərq var?MCB ilə ELCB arasındakı fərq nədir?Ölçəkləmə testləri ilə yük testləri arasındakı fərq nədir?


Zirək mühasib və onun 10 prinsipi (1-ci hissə) | Audit.Az\nHome » Blog » Məqalə » Zirək mühasib və onun 10 prinsipi (1-ci hissə)\nZirək mühasib və onun 10 prinsipi (1-ci hissə)\nBeləliklə, o, özünün cari təcrübəsini nəzərə almaqla nəzəri biliklər də əldə etməyə başlayır ki, bu da ikinci mərhələ hesab olunur. Bu istiqamətdə inkişaf edərkən şəxs yeni çətinliklər, maneələrlə rastlaşır və bunları dəf etmək lazım gəlir.\nAdətən bütün bunlar metaforik mənada əlavə “əziyyətlər”, “məhrumiyyətlər” və “çətinliklərlə” müşaiyət olunur. Bir çox illər ötdükdən sonra keçmiş mütəxəssis bütün bu çətinlikləri dəf edərək, iradəsi sayəsində əsil peşəkara çevrilir.\nBu gün biz sizdən ötrü ən zirək mühasibin qabil ola biləcəyi on qaydanı toplamışıq. Belə qabiliyyətlərə malik bir mühasib isə təkcə əmək bazarında deyil, həm də gündəlik həyatda yüksək dəyərləndirilir.\n1-ci qayda: “Ömür boyu öyrən”\nMəhz, bu qaydadan biz təsadüfi başlamadıq, zira digər bütün qaydalar buna istinad edir. İnsan yeni biliklər və bacarıqlar almağa can atırsa, daha dəqiqi bunlardan boyun qaçırmırsa, o, heç vaxt yerində saymır. Nahaq yerə deməyiblər ki, “əgər siz yaxşı ola bilmirsinizsə – onda pis olursunuz”.\nGeriyə yol yoxdur, bir yerdə dayanıb durmaq mümkün deyil. Yol yalnız irəliyədir. Lakin, bu zaman mühüm olan sizin hansı keyfiyyətdə irəli getmənizdir. Siz son dərəcə mənəvi inkişaf yolu ilə gedəcəksiniz, yoxsa ki, qarşınızda ambisiyalı bir məqsəd qoyacaqsınız – bu elə də vacib deyil.\nÖz üzərinizdə işləmək daha ciddi bir işdir, öyrənmək isə burada bir proses, vəziyyət və ruhunuzun tələbatıdır. Öz işinin mahir biliciləri heç vaxt “hər şeyi bilirəm” söyləməzlər, əksinə onlar həmişə minimum olaraq nəsə qabaqcıl olan bir şeylərlə tanış olmağa hazır olurlar. Bir çox hallarda isə elə bu uğurun rəhni hesab olunur.\n2-ci qayda: “Yaxşı istirahət etməyi və yaxşı işləməyi bacar”\nKimlərisə bu təəccübləndirə bilər, amma istirahət etməyi də bacarmaq lazımdır və bunu öyrənmək də çox zəruridir. Biz öz həmkarlarımızdan çox vaxt belə tarixçələr eşidirik ki, işdə olanda ev işləri barədə düşünürlər, evdə olduqda isə xidməti yerdə yerinə yetirə bilmədikləri öhdəliklər barədə fikirləri qovmağa çalışırlar. Oriyentasiyanın bir-birinə bu cür qarışması, özünü hər iki yerdə tam şəkildə göstərə bilməyinizə imkan vermir.\nÖz işlərinin əsil peşəkarları isə belə demək olarsa, “cani-dildən” işləyir və öhdələrinə düşən işləri görüb qurtardıqdan sonra özlərini “tam şəkildə istirahətə” həsr edirlər. Əgər, məhz bu cür nisbətə nail ola bilsəniz, onda həyatınız daha rəngarəng, maraqlı və daha zəngin olacaq. Həyatınızda üzə çıxan “boz çalarların” peyda olması – bu oriyentirdə səhvlərin olmasının əsil əlamətidir.


Açıqlaması çətin 5 gizli VİDEO\nHamilə bilinirdi amma dogdugdan sonra … +VİDEO\nTarixin ən məşhur mərclərindən biri Kleopatra ilə onun romalı sevgilisi Mark Antoni arasında baş tutmuşdu. Kleopatra Antoni ilə belə bir mərc edir: məşhur çariça bütün bir şam yeməyi ərzində şərab içəcək və sərxoş olmayacaqdı. Mark mərci dəyərləndirir və perspektivlərinin geniş olduğunu düşünərək razı olur. Lakin o bilmirdi ki, hiyləgər Kleopatra onu aldadacaq. Şam yeməyinin əvvəlində masaya şərab sirkəsi ilə dolu…\nQeyd edilmiş ən dəhşətli 5 heyvan hücumu +VİDEO\nSehirbazların sirlərin izlə öyrən